text:
Ассоциация
Ассоциация (союз; лат. associo — ҡушылыу) —ойошмаларның уҙ эшсәнлеген координациялау, шулай уҡ милеккә ҡағылышлы ғөмөми мәнфәғәттән сығып эш итеү һәм яҡлау маҡсатында төҙөлгән ирекле берләшмәһе. Ассоциация ағзаларының мөстәҡиллеге һәм юридик зат булыу хоҡуғы һаҡлана. Ассоциация уҙ ағзаларынын йөкләмәләре өсөн яуап бирмәй, уларға ҡарата юғары орган булып һаналмый. Шулай да ассоциация уҙ составына кергән субъекттар эшсәнлегенә, бирелгән хоҡуҡтарына нигеҙләнеп идарә итеүгә йоғонто яһай. Ассоциация ойоштороусылар шартнамә һәм устав нигеҙендә эш итә.
Ассоцацияның төп бурыстары — баҙар мөнәсәбәттәрен үҫтереү, конверсиялауҙың төбәк программаһын төҙөү, берҙәм хаҡ сәйәсәтен эшләү һ.б. Башҡортостан иҡтисадында 20 быуат 90 сы йылдар башында барлыҡҡа килгән ирекле берекмәләрҙең иң таралған формалары — * крәҫтиән (фермер) хужалыҡтары ассоциацияһы,
- Башҡортостан Республикаһы ауыл хужалығы кооператорҙары ассоциацияһы, дәүләт сәнәғәт предприятиелары ассоциацияһы. (70 тән ашыу).
- “Ауыл йорто” ассоциация(1991),
- Башҡортостан Республикаһы Тауар етештереүселәр федерацияһы,
- “Суперконцентрат” ассоциация(1991),
- Эшҡыуар ҡатын-ҡыҙҙар ассоциацияһы,
- Башҡортостан сәнәғәтселәр һәм эшҡыуарҙар союзы (1993),
- Башҡортостан Республикаһы Страховкалаусылар ассоциацияһы,
- Башҡортостан Республикаһы Аудиторҙар Ассоциация(1997),
- “Башҡортостан Республикаһы Күсемһеҙ милек баҙарының профессиональ ҡатнашыусылары” ассоциацияһы(1999),
- Башҡортостан Республикаһы Эшҡыуарлыҡ ойошмалары ассоциацияһы(2000),
- Башҡортостан Республикаһы Автомобиль сервисы һәм транспорт пркдприятиелары ассоциацияһы(2001),
- Башҡортостан Республикаһы Крәҫтиән (фермер) хужалыҡтары һәм ауыл хужалығы кооператорҙары ассоциацияһы(2005),
- Башҡортостан сауҙа ассоциацияһы(2006) һ.б. ойошторола.
Иҡтисади реформаларҙы тормошҡа ашырыуҙа терреториаль дәүләт идаралығы органдары эшен координациялау, төбәк-ара программаларҙы эшләү һәм бойомға ашырыу маҡсатында төбәк-ара ассоциация һәм союздар булдырыла. 1991 йылда Башҡортостан Республикаһы “Оло Урал” ассоциацияһы ағзаһы була, уға шулай уҡ 6 өлкә (Пермь, Силәбе, Свердловск, Ырымбур, Төмән, Ҡурған) һәм Удмурт Республикалары инә. 2011 йылға ҡарата Башҡортостан Республикаһында 236 ассоциация теркәлгән.


c: text/html

text:
Газета "Йәшлек" » Яңылыҡтар таҫмаһы » Башҡорт сәсәндәр мәктәбе етәксеһе Асия Ғәйнуллина «Рәсәй күңеле» премияһына лайыҡ булды!
Башҡорт сәсәндәр мәктәбе етәксеһе Асия Ғәйнуллина «Рәсәй күңеле» премияһына лайыҡ булды!
Кисә Мәскәүҙә Чайковский исемендәге Концерт залында халыҡ ижадын үҫтереүгә индергән өлөш өсөн «Рәсәй күңеле» XI Рәсәй Федерацияһы хөкүмәте премияһын тапшырыу тантанаһы үтте.
Рәсәйҙең мәҙәниәт министры Владимир Мединский премияны Сибай сәнғәт колледжы ҡарамағында «Урал батыр» сәсәндәр мәктәбе етәксеһе, халыҡ риүәйәтсеһе һәм уҡытыусы Асия Ғәйнуллинаға тапшырҙы. Ул «Традицион халыҡ мәҙәниәте» номинацияһында билдәләнде.
Рәсәйҙең мәҙәниәт министры Владимир Мединский премияны Сибай сәнғәт колледжы ҡарамағында «Урал батыр» сәсәндәр мәктәбе етәксеһе, халыҡ риүәйәтсеһе һәм уҡытыусы Асия Ғәйнуллинаға тапшырҙы. Ул «Традицион халыҡ мәҙәниәте» номинацияһында билдәләнде.
Информация
Комментировать статьи на сайте возможно только в течении 4 дней со дня публикации.

robotstxt: allowed

filter: keep


text:
Скачать фильм francais VF бөйөк ҡытай диуары
Скачать Фильм бөйөк ҡытай диуары Француз VF
📅 Сығыу көнө : 11 ғинуарҙа 2017 📅
📺 От : Чжан Имоу 📺
🎦Жанр : Мажаралары, История, Фантастик 🎦
🇺🇸Милләте : Аҡш 🇺🇸
Бөйөк Ҡытай Стенаһы Туп-Тулы Фильмдар Бушлай Скачать
Скачать full hd 1080p hd сифатында фильмдар иң яҡшы һәм бөйөк ҡытай диуары, по-французски, франкофон, ukr. Беҙ һеҙгә беҙҙең сайтыбыҙҙа килергә саҡырҙы telechargerfilm24.com
Фильм үҙем өсөн яңы астым, Бөйөк ҡытай диуары. Һәр яңы көн беҙҙең менән популяр мәҡәләләр өҫтәр видео. Форматында фильм MPEG-4/MP4 һәм AVI. Ҡулланыусылар ҡәнәғәт беҙҙең сафына инә.Беҙ яңы фильм сығанаҡтарҙы сағылдыра, юғары сифаты өсөн загрузить. Премьеры фильмов үткәрмәй.
фильм тураһында файҙалы мәғлүмәт, бында басыгыз
Синоп
Ахыр һуғыш, армия элиталы ҡалдыҡ фракцияларын стеналарына китап кешелек хаҡына тип, - донъяның иң легендар..
Дремина
- Скачать Бөйөк Ҡытай Диуары,
- Great Wall тулы фильм francais
- Great Wall truefrench dvdrip,
- Great Wall uptobox,
- Great Wall теле uptobox,
- Бөйөк ҡытай диуары francais Скачать бушлай,
- Бөйөк ҡытай стенаһы туп-тулы фильмдар бушлай скачать,
- Бөйөк Ҡытай Диуары 2016 vf фильм дремина,
- Скачать фильм ukr бөйөк ҡытай диуары,
- Бөйөк ҡытай диуары файл 1,
- Скачать зонаһында бөйөк ҡытай диуары,
- Скачать Фильм Француз Бөйөк Ҡытай Диуары


text:
Мәшғүллек үҙәктәре мөһим мәсьәләләрҙе тикшерҙе
Башҡортостандың Хеҙмәт һәм халыҡты социаль яҡлау министрлығы ҡарамағындағы Халыҡты эш менән тәьмин итеү дәүләт хеҙмәте идаралығында республика ҡалалары һәм райондарының халыҡты эш менән тәьмин итеү үҙәктәре директорҙары һәм баш бухгалтерҙарының кәңәшмәһе үтте. Кәңәшмәлә БР хеҙмәт һәм халыҡты социаль яҡлау министры урынбаҫары Марат Шәйхулов ҡатнашты.
Йыйылыусылар "Башҡортостан Республикаһы халҡын эш менән тәьмин итеүгә булышлыҡ итеү" маҡсатлы программаһын һәм хеҙмәт баҙарында көсөргәнеште кәметеү буйынса өҫтәмә саралар программаһын тормошҡа ашырыу барышы тикшерелде.
Идаралыҡ начальнигы Тимерхан Биккинин үҙ сығышында билдәләүенсә, быйылғы йылдың уҙған осоронда республиканың хеҙмәт баҙарындағы төп күрһәткестәр күҙалланған сиктәрҙә ҡалды. Быға бөтә социаль партнерлыҡтар көстәрен берләштереү ярҙам итте.
Идаралыҡтан хәбәр итеүҙәренсә, кәңәшмәлә төп иғтибар быйылғы йылдың бөтә яҡтан да ҡатмарлы ҡалған айҙарында хәл итергә кәрәкле бурыстарға йүнәлтелде.


text:
Республика туризм өлкәһендә Ҡаҙағстан менән хеҙмәттәшлек итәсәк
Башҡортостан туризм өлкәһендә Ҡаҙағстан менән хеҙмәттәшлек итергә ниәтләй. Көн элгәре Өфөлә БР Туризм буйынса агентлығы етәксеһе Артем Колесниов Башҡортостандың Ҡаҙағстан Республикаһындағы вәкиле Ержан Азанов менән эш осрашыуы үткәрҙе.
Осрашыу барышында Ҡаҙағстан туроператорҙары ярҙамында республикаға туристар йәлеп итеү, Өфө менән Астана араһында тура авиабәйләнеш ойоштороу мәсьәләләре тикшерелде, тип хәбәр иттеләр ведомствоның матбуғат хеҙмәтенән.
— Чартер рейсын ойоштороу Көньяҡ-Көнсығыш Азияға юлланған беҙҙең туристар өсөн ҡыҙыҡлы булыр ине, тип уйлайбыҙ, сөнки быға ваҡыт һәм матди сығымдар әҙерәк китә, — тине Артем Колесников.


text:
Хәбәр итеүебеҙсә, ете егеттән торған саңғысылар төркөмө Баймаҡ – Өфө йүнәлешендәге сәйәхәтен лайыҡлы тамамланы. Бөйөк Еңеүҙең 70 йыллығына арналған акцияла ҡатнашыусылар республиканың бер нисә районы аша 400 саҡрым ара уҙҙы.
Башҡорт менән ҡаҙаҡ халҡының яҙмышы, уртаҡлығы хаҡында фекер йөрөткәндә, Башҡортостандың халыҡ шағиры Мостай Кәрим күҙ йәштәренең ғазаптанмы, шатлыҡтанмы тамыуы тураһында атап әйтмәгән, әммә был ике милләттең боронғо дәүерҙәрҙән килгән йәшәйеше хаҡында кинәйәләй төҫлө.
8 Март байрамы уңайынан Белорет районында йәшәүсе гүзәл зат вәкилдәре гәзит уҡыусылар менән үҙ фекерҙәрен уртаҡлашты.
Хозур тәбиғәт ҡосағында тыуып үҫкәндәр генә йәшел мөхиттең фәлсәфәһен белә, ти халыҡ. Был, әлбиттә, хаҡ һүҙ. Тәбиғәткә һаҡсыл булғандарға ҡарата һәр саҡ ихтирам менән ҡарағандар. Шундайҙар араһында Көньяҡ Урал ҡурсаулығының Лапышты урмансылыҡ участкаһындағы дәүләт инспекторы Лилиә Долорес ҡыҙы Шәйәхмәтова ла бар.
Хәтеремдә, матур, ҡояшлы көн ине. Һәр кем был миҙгелдең бер сәғәтен дә бушҡа үткәрмәй. Ауылда халыҡ кәртә-ҡураһын рәтләп, төҙөлөш эштәрен теүәлләп, бесән яғын хәстәрләп ҡалырға тырыша. Ҡатын-ҡыҙҙың күбеһе, гөрләп үҫкән йәшелсәгә, еләк-емешкә ҡый үләндәре зыян итмәһен өсөн тәпкеһен тотоп, баҡсаһының йүнен күрә. Абҙан ауылында йәшәгән уҡытыусы-ветеран Фәниә Ҡәйетҡолова – тап шундай уңғандарҙың береһе.
Ҡалаға яҡын урынлашҡан ауылдарҙа йәшәгәндәр һәр нәмәгә ҡала халҡы күҙлегенән сығып баһа биреп, социаль мәсьәләләрҙең үтәлешенә юғары талап ҡуя. Бөгөн иһә ауылдың социаль-иҡтисади хәле өсөн төп яуаплылыҡ урындағы үҙидара органдарына йөкмәтелгән. Шуға ла Өфөгә терәлеп ятҡан Ҡырмыҫҡалы районының Ҡабаҡ ауылы хакимиәте үҙ эшмәкәрлеген халыҡтың юғары талаптарын ҡәнәғәтләндерерлек итеп ойоштороу бурысын ҡуя. Биләмәлә 11 ауыл, дүрт баҡсасылыҡ ширҡәте урынлашҡан. Тимәк, рәсми теркәлгән алты мең кешегә баҡсасылар ҙа өҫтәлеп, эш даирәһе тағы ла киңәйә.
Ирина Мәскәүҙә тыуған. Биш йәшендә әсәһе менән бергә Арғымаҡ ауылына ҡайта. Шул сағында аттарға ғашиҡ була. Йылдар үткәс, “Арғымаҡ” спорт комплексында шөғөлләнә башлай.
Ауылдаштарының Зөлфирә Ҡыуат ҡыҙына ҡарата, бала саҡтан мал ене ҡағылғандыр, тип әйтеүенә һис аптырарға түгел. Шулай булмаһа, сирек быуат буйына ул яҙмышын мал дауалауға арнамаҫ ине.
Үткән аҙнаның шәмбеһендә Хәтирә инәйҙең башы ауыртып алды. Тороп сәй эсте, ятып алды, ары-бире йөрөнө. Ләкин һыҙланыуы бер нисек тә баҫылманы. Төш үтеп, көн кискә табан ауыша башлағас, ике улы менән Гөлназ килеп төштө. Ул — әсәһенең күҙ терәп торған берҙән-бер ҡыҙы, уның эшен эшләгән дә, дауаханаларға йөрөткән дә, йыуанысы ла, шатлығы ла.
Беҙ, ауыл балалары, шундай тере, сағыу мөхиттә тәбиғәт менән аралашып, нәнәйҙәребеҙҙең әкиәтен, риүәйәтен тыңлап үҫкәнбеҙ. Элек бит һәр бер йортта мал-тыуар күп, ҡышын яңы тыуған быҙауҙар, бәрәстәр өйгә инә. Был беҙҙең өсөн үҙе бер байрамға тиң ине. Бигерәк тә бәрәстәр менән уйнау күңелле. Апайым, ағайым беҙгә килһә, улар менән бер-беребеҙҙе генә түгел, малҡайҙарҙы ла баҫтырып, төрлө урындарға ҡасып, уйындар ҡорабыҙ.


text:
Президент Салауат нефть эшкәртеү гиганты мөмкинлектәрен баһаланы
25 ноябрҙә Башҡортостан Президенты Рөстәм Хәмитов эш сәфәре сиктәрендә «Салауатнефтеоргсинтез» («СНОС») предприятиеһында булды
Хәтерегеҙгә төшөрәбеҙ, уның базаһында Бөтә Рәсәй нефть-газ химияһы үҙәге һәм «Газпром нефтехим Салауат» технопаркы төҙөләсәк.
СНОС-тың генераль директоры Дамир Шәүәлиевтың һүҙҙәренә ҡарағанда, технопарк эшмәкәрлегендә нефть эшкәртеүгә, нефть химияһына һәм халыҡ ҡулланыу тауарҙарына төп баҫым яһаласаҡ.
Башҡортостан Президенты, технопаркта эшләү өсөн бәләкәй бизнес йәлеп ителәсәк, тип һыҙыҡ өҫтөнә алды. Унда эшләргә теләк белдереүселәргә һәр яҡлап ярҙам күрһәтеләсәк.
Төбәк башлығы түбән баҫымлы полиэтилен етештереү буйынса 20-се цехта булды, майлы газ, бензин, кәрәсин, дизель яғыулығы һәм башҡа фракциялар алыу маҡсатында сеймалды тәүге эшкәртеү өсөн тәғәйенләнгән ЭЛОУ-АВТ-6 ҡоролмаһын ҡараны.
Президент шулай уҡ бензин һәм дизель яғыулығы етештереү өсөн тәғәйенләнгән висбрекинг ҡоролмаһы комплексын да ҡараны. Уны асыу тантанаһы 2009 йылдың апрелендә үткәрелгәйне.
Белешмә өсөн. «Салауатнефтеоргсинтез» асыҡ акционерҙар йәмғиәте — Рәсәйҙә иң ҙур нефть эшкәртеү һәм нефть химияһы производство комплекстарының береһе. Ватанда ҡайһы бер продукттар, атап әйткәндә, бутил спирты һәм пластификаторҙар, стирол һәм стирол сополимерҙары етештереү лидерҙарына инә. Сығарылған продукция атамалары 120-нән ашып китә.
Быйыл йыл башынан алып ғәмәлдәге хаҡтарҙа продукция етештереү күләме 66,4 миллиард һум тәшкил итте. Продукция етештереүҙең физик күләме индексы — 115 процент.
2010 йылдың туғыҙ айында предприятие 2,2 миллиард һум күләмендә саф килем алды.


text:
Торлаҡ-коммуналь хужалыҡ фонды Башҡортостанға 196,21 миллион һум аҡса бүләсәк
Торлаҡ-коммуналь хужалыҡты реформалаштырыуға булышлыҡ итеү фонды Башҡортостанға 196,21 миллион һум аҡса бүләсәк. Дәүләт корпорацияһы идараһы төбәктең күп фатирлы йорттарға капиталь ремонт үткәреү өсөн финанс ярҙамы күрһәтеүгә заявкаһын хупланы.
Республика ҡушып финанслау тәртибендә 248,15 миллион һум аҡса бүләсәк, тип аңлаттылар дәүләт корпорацияһында. Был средстволар Дүртөйлө, Туймазы, Күмертау, Октябрьский, Стәрлетамаҡ һәм Өфө ҡалаларында урынлашҡан 51 күп фатилы йортҡа капиталь ремонт үткәреүгә йүнәлтеләсәк. Торлаҡ шарттарын 7887 кеше яҡшыртасаҡ.
2008-2012 йылдарҙа күп фатирлы йорттарға капиталь ремонт үткәреү һәм граждандарҙы авария хәлендәге йорттарҙан күсереү программаларын тормошҡа ашырыу өсөн Башҡортостанға Торлаҡ-коммуналь хужалыҡты реформалаштырыуға булышлыҡ итеү фонды средстволарынан 10,74 миллиард һум аҡса бүленде. Ҡушып финанслау тәртибендә төбәк 4,22 миллиард һум өҫтәне. Был средстволар 1172 күп фатирлы йортҡа капиталь ремонт үткәреүгә йүнәлтелде, 214940 кеше торлаҡ шарттарын яҡшыртты. Авария хәлендәге 602 йортта йәшәгән 15931 кеше яңы фатирҙар алды.


text:
Ял да итәләр, һаулыҡтарын да нығыталар
06 апреля 2016 йыл | Һаулыҡ һаҡлау
"Имәнкәй” санатор-һауыҡтырыу спорт-туристик лагеры бишенсе йыл инде йыл әйләнәһенә санатор-һауыҡтырыу йүнәлешендә эшләй. Бында районыбыҙҙан, республикабыҙҙың район-ҡалаларынан балалар ял итеп кенә ҡалмай, һаулыҡтарын да нығыта. Уларҙың һәр ҡайһыһы нигеҙҙә дауахананан табиптан алынған санатор-курорт дауаланыу карталары менән килә.
Ил төкөрһә, күл була
06 апреля 2016 йыл | Йәмғиәт
Барығыҙға ла хәйерле көндәр һәм төндәр! Һамар ҡалаһына юлға сығырға ла ваҡыт бик әҙ ҡалды. Реаүҙәктән шылтыратып белештеләр, киләбеҙ, тинек! Кәрәкле аҡса тулыһынса йыйылмаһа ла, булған 35 250 һумға ике төр дауаға – микроток һәм логопедик–зондлы массажға эләгергә тырышырбыҙ инде. Дауалауҙы тотошлай алып булмауы ҡыҙғаныс, әлбиттә, әммә бөтөнләй юҡ ише лә түгел бит!
Юлсыларға – “бишле”
06 апреля 2016 йыл | Уңғандарыбыҙ
Белеүебеҙсә, бы-йыл ҡыш айырыуса ҡарлы булды. Бер яҡтан ҡыштың ҡарлы булыуы һәйбәт күренеш, сөнки ер дымлы була. Дым күп булһа, уңыш та мул буласаҡ тигән һүҙ.
Һыуҙан һаҡ булайыҡ
06 апреля 2016 йыл | Йәмғиәт
Яҙҙы еребеҙгә үҙгәреш, яңырыу, йәшәреү алып килеүсе булараҡ көтөп алабыҙ. Шул уҡ ваҡытта бик күп мәшәҡәттәр ҙә, ваҡытында һаҡланыу сараһы күрмәгән осраҡта күңелһеҙ ваҡиғаларға ла алып килеүе ихтимал яҙ. Районда яҙғы ташҡын менән бәйле мәсьәләләргә аныҡлыҡ индереүен һорап район хакимиәте башлығының төҙөлөш буйынса урынбаҫары - ғәҙәттән тыш хәл буйынса комиссия рәйесе Фуат Зәки улы КЕЙЕКБАЕВҡа бер нисә һорау менән мөрәжәғәт иттек.
Бәләкәс кенә, әммә ҙур хәүеф сығанағы
06 апреля 2016 йыл | Һаулыҡ һаҡлау
Тәбиғәт ҡышҡы йоҡонан уянып, ҡояш йылы нурҙарын сәсеү менән, талпандар ҙа күҙен аса. Өшөүе һәм ас булыуы сәбәпле, иртә яҙҙан уҡ та улар тере йән эйәләренә йәбешергә мөмкин. Нисек кенә булмаһын, ошоно оноторға ярамай: талпандар май айында ныҡлы әүҙемләшә башлай. Бигерәк тә май-июнь айҙарында улар күп була, июлдә яйлап кәмей төшә, ә августа һирәк осрай. Шуға күрә ҡайҙа ғына йөрөһәң дә уяу булырға, был зарарлы бөжәктән һаҡланырға кәрәк.


text:
“Дөйөм туҡланыу” предприятиеһы Өфө тамашасыларын нәфис композициялары менән ҡыуандырҙыФото: Олег Яровиков
“Дөйөм туҡланыу” предприятиеһы Өфө тамашасыларын нәфис композициялары менән ҡыуандырҙы
“Дөйөм туҡланыу” предприятиеһы Өфө тамашасыларын нәфис композициялары менән ҡыуандырҙыФото: Олег Яровиков
Өфөнөң Нефтселәр мәҙәниәт һарайында асылған “Ҡунаҡсыллыҡ индустрияһы – 2009” махсуслаштырылған күргәҙмәһендә “Өфө моторҙар төҙөү берекмәһе” асыҡ акционерҙар йәмғиәтенең “Дөйөм туҡланыу” предприятиеһы экспозицияһы үҙәк урынды биләй. Ҡатмарлы технология буйынса әҙерләнгән, нәзәҡәтле биҙәлешле композициялар арт-класс кулинар изделиелары иҫәбенә керә. Уларҙың барыһы ла Башҡортостандың кулинарҙар ассоциацияһы президенты, предприятиеның директоры Милс Ҡадыровтың уҡыусыларының автор эштәре.
“Дөйөм туҡланыу” предприятиеһы кулинарҙары һәм кондитерҙары тыуҙырған әҫәрҙәр ( ә уларҙы икенсе төрлө атарға тел әйләнмәй!) күҙҙең яуын алып тора.
“Камиллыҡҡа” тип исемләнгән композиция түңәрәк өҫтәлдә йәйелгән күлде хәтерләтә: тап-таҙа һыу эсендә шаян балыҡтар йөҙә, яр буйынан алтынға мансылған мөһәбәт торна үҙенең батшалығын күҙәтә… Бына ошондай әкиәттәй матур уратылышта балыҡтарҙың бер нисә сортынан әҙерләнгән ашамлыҡтар бирелгән. Уларға башҡа иҫ китмәле биҙәлешле ашамлыҡтар ҡушыла. Мәҫәлән, “ҡаймаҡ-шарап соусындағы бүҙәнә бото”. Уларҙың барыһын да предприятиеның производство бүлеге инженер-технологы Людмила Куклина әҙерләгән.
Йәш оҫталар Наталья Еникеева һәм Ольга Илларионова үҙҙәренең композицияһын “Сихри бейеү” тип атаған. Шоколадтан эшләнгән музыка ҡоралы, тылсымлы сәскәләр, күбәләк кеүек осоп китерҙәй бейеүсе фигуралары бер кемде лә битараф ҡалдырмайҙыр, моғайын.
Кулинария буйынса мәртәбәле конкурстар һәм чемпионаттар лауреаты Ольга Сытина һүҙҙәре буйынса, “Дөйөм туҡланыу” предприятиеһы хеҙмәткәрҙәренең оҫталығы, ижади фантазиялары күргәҙмәнән күргәҙмәгә арта килә. Яңы исемдәр асыла, яңы технологиялар үҙләштерелә. “Дөйөм туҡланыу” предприятиеһы һәр ваҡыт кулинария модаһының авангардында барасаҡ.


text:
Белорет һәм Мәсәғүттә заманса телевизион тапшырғыстар файҙаланыуға тапшырылды
Белоретта һәм Дыуан районының Мәсәғүт ауылында лампалы иҫке «Ильмень» телевизион тапшырғыстары яңы «Полярис ТВП5000» тапшырғыстарына алмаштырылды. Был эште «Башинформсвязь» асыҡ акционерҙар йәмғиәте белгестәре башҡарҙы.
Башҡортостан Республикаһы буйынса Роскомнадзор Идаралығы ҡабул итеү комиссияһы составында «Башинформсвязь» асыҡ акционерҙар йәмғиәтенең реконструкцияланған элемтә ҡорамалдарын сафҡа индереү тантанаһында ҡатнашты.
Идаралыҡтан хәбәр итеүҙәренсә, әлеге ваҡытта был элемтә ҡорамалдары тулыһынса файҙаланыуға әҙер.
Билдәләп үтәйек, "Башинформсвязь" асыҡ акционерҙар йәмғиәте — Урал төбәгендәге "Связьинвест" холдингына инмәгән иң эре элемтә операторҙарының береһе. «Башинформсвязь» асыҡ акционерҙар йәмғиәтенең устав капиталы — 985 миллион һумдан ашыу, баҙар капитализацияһы — 130 миллион долларҙан ашыу, акцияларҙың 46,08 проценты дәүләт милкендә иҫәпләнә, шуларҙың 28,24 проценты — федераль милек, 17,84 проценты — республика милкенә ҡарай.
Акционерҙар йәмғиәте юғары технологиялы һәм ҡеүәтле базаға эйә: уның киң файҙаланыуҙағы тармаҡлы телефон селтәре, алыҫ араға һуҙылған ҡала-ара кабель, сүс-оптик һәм радиорелелы элемтә линиялары, коммутация узелдары, теле- һәм радио тапшырғыстар системаһы бар. «Башинформсвязь» йәмғиәтенең 18 филиалы Башҡортостандың барлыҡ ҡалалары һәм район үҙәктәрендә структура бүлексәләре асҡан. Улар урындағы, ҡала-ара һәм халыҡ-ара телефон бәйләнешен, шулай уҡ радио- и телевизион тапшырыуҙы тәьмин итә, төрлө технологиялар нигеҙендә интернетҡа тоташыу мөмкинлеге бирә, башҡа төрлө хеҙмәттәр күрһәтә.


text:
Башҡортостанда «Өсөнсө быуын халыҡ университеты» программаһы раҫланды
БР Хөкүмәтенең 17 майҙағы ҡарары менән Рөстәм Хәмитов «Өсөнсө быуын халыҡ университеты» айырым маҡсатлы республика программаһын раҫланы.
Программаның төп маҡсаты – тейешле мәғариф системаһын ойоштороу, хәҙерге йәмғиәттә өлкәндәрҙең яраҡлашыуы өсөн шарттар булдырыу һәм быуындар бәйләнешен тәьмин итеү иҫәбенә оло йәштәгеләрҙең йәшәү сифатын яҡшыртыу.
Программа саралары «Компьютер грамоталылығы нигеҙҙәрен өйрәтеү», «Инглиз телен өйрәтеү», «Ғаилә психологияһы нигеҙҙәренә эйә булыу», «Шәхси гигиена һәм дауалау физкультураһы нигеҙҙәрен һәм методологияһын өйрәтеү» кеүек йүнәлештәр буйынса системалаштырылған.
Документта билдәләнеүенсә, уҡыу дисциплиналары Башҡортостан Республикаһының райондарында һәм ҡалаларында үткәрелгән һорау биреү барышында ололарҙың теләктәрен иҫәпкә алып һайланған. Муниципаль программаларҙы ҡабул иткәндә уның төп һәм өҫтәмә саралары системаһы башҡа йүнәлештәр менән тулыландырылыуы, сәғәттәр күләме һәм уҡытыу тематикаһы буйынса киңәйтелеүе ихтимал.
Ошондай уҡыуҙар бюджеттан средстволар иҫәбенә Туймазы һәм Салауат ҡалаларында, Өфөнөң Совет районында тормошҡа ашырыла. Тәжрибә күрһәтеүенсә, пенсия йәшендәге кешеләр яңы белем алыу, заманса технологияларҙы, алымдарҙы, методикаларҙы үҙләштереү менән ҡыҙыҡһына.
Башҡортостан Хөкүмәтенең ошо ҡарары Башҡортостан Республикаһы Президентының 2010 йылдың 29 ноябрендәге “2011 йылға «Өсөнсө быуын халыҡ университеты» айырым маҡсатлы республика программаһы тураһында»ғы бойороғон тормошҡа ашырыу маҡсатында ҡабул ителде, тип хәбәр итә БР Хөкүмәтенең матбуғат хеҙмәте.


text:
Йәштәр өсөн вакансиялар йәрминкәләре Өфөлә ай һайын үткәреләсәк
Ағымдағы йылдың апреленән алып ай һайын Башҡортостан баш ҡалаһында йәштәр өсөн вакансиялар йәрминкәләре үткәреләсәк. Беренсе бындай йәрминкә Өфөлә 5 апрелдә үтәсәк. Сараны ҡаланың Халыҡты эш менән тәьмин итеү үҙәге ойоштора.
Бөгөн Өфөлә сәнәғәт предприятиелары өсөн йәнә бер вакансиялар йәрминкәһе үткәрелде. Унда яҡынса 600 кеше ҡатнашты. Йәрминкәлә 22 эш биреүсе 330 буш эш урыны тәҡдим итте, тип хәбәр иттеләр «Башинформ» агентлығына баш ҡаланың Халыҡ мәшғүллеге үҙәгенән.
— Бөгөн сәнәғәт өлкәһе белгестәренә генә түгел, менеджер, логист, машина йөрөтөүсе, рәссам, һатыусы, кассир һәм страховкалау агенттарына ла һорау ҙур булды. Йәрминкәгә килеүселәрҙән яҡынса 150 кеше эш тәҡдим итеүселәр менән һөйләшеүҙә ҡатнашты. Уларҙың яртыһы тиерлек һөҙөмтәлә эшкә саҡырылды, — тине Халыҡты эш менән тәьмин итеү үҙәгенең предприятиелар менән бәйләнештәр бүлеге начальнигы Ирина Турчина.


text:
Рөстәм Хәмитов: «Хоҡуҡ һаҡлау системаһының асыҡлығына курсты дауам итеү мөһим»Фото: Андрей Старостин, Хәлит Сафин
Рөстәм Хәмитов: «Хоҡуҡ һаҡлау системаһының асыҡлығына курсты дауам итеү мөһим»
Рөстәм Хәмитов: «Хоҡуҡ һаҡлау системаһының асыҡлығына курсты дауам итеү мөһим»Фото: Андрей Старостин, Хәлит Сафин
ӨФӨ, 2014 йыл, 10 ноябрь. /«Башинформ» мәғлүмәт агентлығы, Илья Спиридонов/.
7 ноябрҙә Башҡортостан Президенты Рөстәм Хәмитов Рәсәй Федерацияһы Эске эштәр органдары хеҙмәткәрҙәре көнөнә арналған тантаналы йыйылышта сығыш яһаны. Республика етәксеһе ведомство хеҙмәткәрҙәрен һәм ветерандарын һөнәри байрамдары менән ҡотланы һәм Башҡортостандың дәүләт наградаларын тапшырҙы.
— Һеҙҙең хеҙмәтегеҙ хоҡуҡ һаҡлауҙы һәм граждандарҙың именлеген, уларҙың ғүмерен, һаулығын, мөлкәтен яҡлауҙы тәьмин итеүҙә айырым мөһим бурыстарҙы башҡара. Хоҡуҡ һаҡлаусыларҙың эшмәкәрлегенә, тәү сиратта, республика халҡы объектив баһа бирә. Иң мөһиме – уларҙың ҡалаларыбыҙҙа һәм ауылдарыбыҙҙа, юлдарҙа, үҙ фатирҙарында үҙҙәрен ни тиклем тыныс тойоуҙары, – тип билдәләне үҙ сығышында Рөстәм Хәмитов.
Уның әйтеүе буйынса, әлеге ваҡытта төбәктә енәйәтселек кимәле – Волга буйы федераль округында һәм дөйөм алғанда Рәсәй буйынса иң түбәндәрҙең береһе. Ул, тәү сиратта, республика Эске эштәр министрлығының енәйәтселек, экстремизм һәм наркотиктар ҡурҡынысы менән уңышлы көрәше, хоҡуҡ боҙоуҙарҙы һөҙөмтәле иҫкәртеү саралары менән бәйле.
Башҡортостан башлығы бөгөн хоҡуҡ һаҡлау органдары системаһы алдында торған мөһим бурыстарҙы билдәләне. Улар иҫәбендә – иҫкәртеү сараларын көсәйтеү, балалар араһында енәйәтте киҫәтеү, бәлиғ булмаған балаларҙың ҡарауһыҙлығын һәм хоҡуҡ тәртибен боҙоуҙарын иҫкәртеү, коррупция күренештәрен туҡтатыу һәм эсктремизмға ҡаршылыҡ күрһәтеү.
Республика Президенты шулай уҡ Дәүләт автоинспекцияһы хеҙмәткәрҙәрен юлдарҙа авария хәленең үҫешен кәметеү өҫтөндә эшләргә, шул иҫәптән юл хәрәкәте ҡағиҙәләрен боҙоусылар менән ҡатыраҡ көрәшергә саҡырҙы.
— Тиҙлек арттырыусы, юл хәрәкәте ҡағиҙәләрен боҙоусы водителдәрҙең йыш ҡына ғәйепле булыуҙарын аңлайым. Машина йөрөтөү мәҙәниәте күптәрҙең ғөмүмән юҡ. Республика буйлап сәфәрҙәргә йөрөгәндә танышлыҡ аша алынған номерлы, бай машиналарҙың йыш ҡына башҡа водителдәргә ҡарата тупаҫ мөнәсәбәттә булыуҙарын күргәнем бар. Улар өсөн «көслөнөң хоҡуғы» закондан мөһимерәк, юл хәрәкәте ҡағиҙәләренән әһәмиәтлерәк.
Рөстәм Хәмитов, бындай осраҡтарҙа Юл хәрәкәте хәүефһеҙлеге дәүләт инспекцияһы хеҙмәткәрҙәренә тәртип боҙоусының вазифаһына ҡарарға кәрәкмәй, тип иҫәпләй.
— Әгәр руль артында көс структуралары хеҙмәткәре йәки түрә икән – бигерәк тә йәлләмәҫкә, водитель таныҡлығынан мәхрүм итергә. Бының өсөн дәүләт һеҙгә бөтә вәкәләттәр биргән һәм ошо эште сифатлы итеп башҡарырға кәрәк, – тип айырып әйтте республика башлығы.
— Бөгөн хоҡуҡ һаҡлау системаһының асыҡлығына, граждандар йәмғиәте институттары менән үҙ-ара килешеп эш итеүҙе нығытыуға курсты дауам итеү мөһим. Эске эштәр органдары ҡарамағындағы йәмәғәт советтары составында эшләүсе активистарға таянырға кәрәк, улар һеҙҙең хеҙмәттәштәрегеҙ тиергә була, – тине Башҡортостан Президенты.
Шулай уҡ республика башлығы эске эштәр органдарына ШОС һәм БРИКС саммиттарын уҙғарыу ваҡытында тәртип һаҡлауҙы һәм республика халҡы һәм ҡунаҡтары именлеген тәьмин итеү бурысы ҡуйҙы.
Рөстәм Хәмитовтың сығышының тулы стенограммаһы БР Президентының рәсми сайтында бирелгән.


text:
Газета "Йәшлек" » Экономика » Страница 8
ОСАГО буйынса страховка тарифтары артыуына нисек ҡарайһығыҙ?
Экономика // 27-03-2015, 17:27
Апрелдә автомобиль хужаларын “һөйөнөслө” яңылыҡ көтә, 12-һенән ОСАГО буйынса страховка тарифтары 40 – 60 процентҡа артасаҡ. Билдәле булыуынса, 2014 йылдың октябрендә генә ул 23 – 30 процентҡа артҡайны. Үҙәк банк хәбәр итеүенсә, ОСАГО полисына хаҡтарҙың артыуы 2015 йылдың 1 апреленән юл-транспорт фажиғәһендә зыян күреүселәрҙең ғүмеренә һәм сәләмәтлегенә килгән зыян өсөн страховка түләүҙәрен 160 мең һумдан 500 мең һумға тиклем арттырыу тураһындағы закондың тормошҡа ашырылыуына бәйле. Был яңылыҡты водителдәр нисек ҡабул итә һуң?...
Илдәге иҡтисади тотороҡһоҙлоҡ ҡурҡытмаймы?
Экономика // 24-01-2015, 14:09
Ғинуарҙа Рәсәйҙә инфляция күләме, һуңғы биш йылдағы күрһәткестәрҙе уҙып, 11, 2 процент тәшкил итте. Социаль әһәмиәттәге тауарҙарға хаҡтарҙың ҡапыл артып китеүе былай ҙа ҡасандыр һаҡлыҡ кенәгәһенә аҡсаһын һалып «янған», иҡтисади тотороҡһоҙлоҡто кисереп тетрәнгән һәм асыуы ҡабарған халыҡтың күңеленә тағы шик һалды. Яңы йылдан һуң хаҡтар ныҡ артасаҡ, тигән һүҙҙәр раҫҡа сыҡты. Ысынлап та, бер нисә процентҡа ғына түгел, ике тапҡырға артып китте. Илдәге финанс тотороҡһоҙлоғона һеҙ нисек ҡарайһығыҙ?...
Был… байыраҡтарға ҡағыла!
Экономика // 24-01-2015, 13:23
Быйыл фатир һәм йорт хужалары һалымды икенсе төрлөрәк итеп түләй башлаясаҡ. Иң тәүҙә шуны билдәләп үтәйек: милек һалымы күсемһеҙ милек һалымы итеп үҙгәртеләсәк. Уның ставкалары торлаҡтың баҙарҙағы хаҡына ҡарап билдәләнә.
Дөйөм майҙаны 20 квадрат метрҙан да артмаған бәләкәй фатирҙар, майҙаны 10 квадрат метрҙан да артмаған бүлмә хужалары ҡурҡмаһа ла була – уларҙан бер ниндәй ҙә өҫтәмә аҡса алырға йыйынмайҙар. Шулай уҡ майҙаны 50 квадрат метрҙан артмаған йорттарҙа йәшәүселәргә лә ҡайғырырға түгел – улар әлеге һалымды түләүҙән азат. Ә инде торлаҡтары ошо билдәләнгән майҙандан ҙурыраҡ булған хужалар һалымды артығыраҡ түләргә тейеш. Бынан тыш, бушлай йәшәлергә тейешле квадрат метрҙарға һалым һалынмай. Йәғни фатирың 60 квадрат метр икән, уның 20 квадрат метры һалымдан азат ителә, ҡалған 40 квадрат метр өсөн генә аҡса түләргә тура киләсәк....
Дөйөм майҙаны 20 квадрат метрҙан да артмаған бәләкәй фатирҙар, майҙаны 10 квадрат метрҙан да артмаған бүлмә хужалары ҡурҡмаһа ла була – уларҙан бер ниндәй ҙә өҫтәмә аҡса алырға йыйынмайҙар. Шулай уҡ майҙаны 50 квадрат метрҙан артмаған йорттарҙа йәшәүселәргә лә ҡайғырырға түгел – улар әлеге һалымды түләүҙән азат. Ә инде торлаҡтары ошо билдәләнгән майҙандан ҙурыраҡ булған хужалар һалымды артығыраҡ түләргә тейеш. Бынан тыш, бушлай йәшәлергә тейешле квадрат метрҙарға һалым һалынмай. Йәғни фатирың 60 квадрат метр икән, уның 20 квадрат метры һалымдан азат ителә, ҡалған 40 квадрат метр өсөн генә аҡса түләргә тура киләсәк....
Ергә ысын хужалар кәрәк
Үҙ эшеңде башла! / Объявления // 24-01-2015, 09:53
Муниципаль ерҙәр бынан һуң баҙар хаҡынан арзаныраҡҡа һатыла башлаясаҡ.
Халыҡ, һатыуға (торг) сығарылған ерҙе һатып алыу ғына түгел, ҡайҙалыр буш торған ерҙәр барлығын күрә икән: “Ошо ерҙе һатып алырға теләйем”, – тигән тәҡдим менән урындағы үҙидаралыҡ органына ла бара ала. Дәүләт йәки муниципалитетҡа ҡараған, ләкин буш ятҡан ерҙе алып, үҙеңдекенә ҡушырға ла мөмкин буласаҡ. Был инде ер участкаларын арзан ғына хаҡҡа алырға ла мөмкинлек бирә. “Ә дәүләткә ни файҙа?” – тип уйларға кәрәкмәй – ҡулланылған ерҙәр әйләнештә буласаҡ. Был инде ерҙең буш ятыуынан күпкә яҡшыраҡ. Ҡыҫҡаһы, муниципалитеттар дәүләт ерен һатыуҙан үҙ белдектәре менән баш тарта алмаясаҡ. Законды биш йыл буйы әҙерләнеләр, фекер алыштылар. Ғөмүмән, ул баҙар иҡтисады шарттарында ерҙе бик күп йылдар ҡулланыуҙан һуң эшләнгән һығымталар һөҙөмтәһендә әҙерләнгән....
Халыҡ, һатыуға (торг) сығарылған ерҙе һатып алыу ғына түгел, ҡайҙалыр буш торған ерҙәр барлығын күрә икән: “Ошо ерҙе һатып алырға теләйем”, – тигән тәҡдим менән урындағы үҙидаралыҡ органына ла бара ала. Дәүләт йәки муниципалитетҡа ҡараған, ләкин буш ятҡан ерҙе алып, үҙеңдекенә ҡушырға ла мөмкин буласаҡ. Был инде ер участкаларын арзан ғына хаҡҡа алырға ла мөмкинлек бирә. “Ә дәүләткә ни файҙа?” – тип уйларға кәрәкмәй – ҡулланылған ерҙәр әйләнештә буласаҡ. Был инде ерҙең буш ятыуынан күпкә яҡшыраҡ. Ҡыҫҡаһы, муниципалитеттар дәүләт ерен һатыуҙан үҙ белдектәре менән баш тарта алмаясаҡ. Законды биш йыл буйы әҙерләнеләр, фекер алыштылар. Ғөмүмән, ул баҙар иҡтисады шарттарында ерҙе бик күп йылдар ҡулланыуҙан һуң эшләнгән һығымталар һөҙөмтәһендә әҙерләнгән....
Ҡар көрәргә – 1,5 миллиард һум
Экономика // 16-01-2015, 10:53
Ҡыштың бер тиҫкәре яғы бар – ҡары йәнде көйҙөрә. Һыуығына аптырамайбыҙ, йыш ҡына иретеп тә ята әле. Ҡар ҡамасаулай, тинек. Тиҙҙән, ҡалаларҙа ҡар ваҡытында көрәлмәһә, мэрҙарҙы эштән бушатырға мөмкин булыуы ихтимал. Рәсәй Йәмәғәт палатаһының социаль инфраструктура, урындағы үҙидараны үҫтереү буйынса комиссияһы рәйесе Игорь Шпектор шуны тәҡдим итә. Халыҡтың ышанысын юғалтһа, етәксене төбәк башлығы отставкаға ебәрәсәк. Тик былай булырмы икән?
Шпектор әфәнде белдереүенсә, бер нисә мэр эштән бушатылһа, башҡаларға фәһем буласаҡ. Ҡар баҫҡан ҡалалар етәксенең насар эшләүенән барлыҡҡа килә, ти ул. Түрәләр урам таҙартыуҙа байый ҙа әле. Тәүҙә бер төрлө сумма бүленә лә, һуңынан арзанға ғына гастарбайтерҙарҙы яллап эшләтәләр, һөҙөмтәлә арыу ғына аҡса кеҫәгә төшә....
Шпектор әфәнде белдереүенсә, бер нисә мэр эштән бушатылһа, башҡаларға фәһем буласаҡ. Ҡар баҫҡан ҡалалар етәксенең насар эшләүенән барлыҡҡа килә, ти ул. Түрәләр урам таҙартыуҙа байый ҙа әле. Тәүҙә бер төрлө сумма бүленә лә, һуңынан арзанға ғына гастарбайтерҙарҙы яллап эшләтәләр, һөҙөмтәлә арыу ғына аҡса кеҫәгә төшә....
Командировка таныҡлыҡтары бөтөрөлә
Экономика // 16-01-2015, 09:50
Дәүләт һәм эшҡыуарлыҡ ойошмалары хеҙмәткәрҙәренә Рәсәй ҡалаларына сәфәргә барғанда командировка таныҡлыҡтарын алып йөрөргә кәрәкмәйәсәк.
Хәҙер эш биреүсегә сәфәрҙең датаһы һәм ваҡыты күрһәтелгән поезд йәки самолет билеты ла етә.
Командировка таныҡлыҡтары уларҙың йөкмәткеһе хеҙмәткәрҙәрҙе эш буйынса командировкаға йүнәлтеү тураһында бойороҡтоң йөкмәткеһен ҡабатлауы һәм уны тултырыу өҫтәмә хеҙмәт талап итеүе сәбәпле бөтөрөлә. Хеҙмәткәрҙе икенсе ҡалаға ебәреү өсөн бойороҡ ҡына кәрәк буласаҡ.
Әгәр хеҙмәткәр сәфәргә шәхси транспортында барырға теләһә, бында барыһы ла бик ябай. Хеҙмәткәр командировкала булыу ваҡытын рәсми яҙыуҙа күрһәтергә тейеш. Шуның менән бергә сәфәрҙә шәхси транспортын файҙаланыуын дәлилләүсе документтарҙы ла тапшырыуы зарур....
Хәҙер эш биреүсегә сәфәрҙең датаһы һәм ваҡыты күрһәтелгән поезд йәки самолет билеты ла етә.
Командировка таныҡлыҡтары уларҙың йөкмәткеһе хеҙмәткәрҙәрҙе эш буйынса командировкаға йүнәлтеү тураһында бойороҡтоң йөкмәткеһен ҡабатлауы һәм уны тултырыу өҫтәмә хеҙмәт талап итеүе сәбәпле бөтөрөлә. Хеҙмәткәрҙе икенсе ҡалаға ебәреү өсөн бойороҡ ҡына кәрәк буласаҡ.
Әгәр хеҙмәткәр сәфәргә шәхси транспортында барырға теләһә, бында барыһы ла бик ябай. Хеҙмәткәр командировкала булыу ваҡытын рәсми яҙыуҙа күрһәтергә тейеш. Шуның менән бергә сәфәрҙә шәхси транспортын файҙаланыуын дәлилләүсе документтарҙы ла тапшырыуы зарур....
ТОРБА ҒЫНА ҠАЛДЫ ҺЕРӘЙЕП…
Экономика / Проблема // 16-01-2015, 09:26
12 көнгә һуҙылған байрам көндәре үтеп, рәхәтләнеп ял итеп, эш урындарыбыҙға килеп еттек. Эш башлар алдынан Матбуғат йорто тәҙрәһенән тышҡа ҡарап ултырып алырға күнегелгән. Унда әллә ни матур пейзаж булмаһа ла, барыһы ла яҡын, ҡәҙерле. Һәр хәлдә, йылдар буйына Өфөләге 1-се йылылыҡ цехының (КЦ 1) 90 метрлыҡ торбаһына ҡарап ултырам. Тик был юлы торбанан талғын ғына сыҡҡан төтөнгә ҡарап уйланырға ваҡыт булманы – цех эргәһендәге УЗЭМИК заводының бер бинаһы ҡотто алды. Бомбаға тотҡандармы ни – емерелеп төшөргә оҡшап тора, тәҙрәләре өңрәйгән, станалар аҡтарылған. Ҡотһоҙ инде, дөрөҫөн әйткәндә.
...
...
12 урынына – 15
Экономика // 21-11-2014, 13:14
1 декабрҙән Өфөлә трамвай һәм троллейбустарҙа юл йөрөү хаҡы артасаҡ – ул 15 һум тәшкил итәсәк. Әле бер билет өсөн 12 һум аҡса түләргә кәрәк. Өфө хакимиәтенең рәсми сайтында: «Юл хаҡын арттырыу экологик таҙа транспортта йөрөү уңайлылығын күтәреүгә йүнәлтелгән эшкә комплекслы ҡарау мөмкинлеге бирәсәк», – тип хәбәр ителә. Ҡулаҡса менән түләгәнгә ҡарағанда электрон пластик карта буйынса –12 һумға йөрөү арзаныраҡҡа тура киләсәк. Карталары булған кешеләргә уны алмаштырырға кәрәкмәй.
Әйтергә кәрәк, баш ҡаланың муниципаль электр транспорты идаралығында юл хаҡын кәметеү мөмкинлеге биреүсе төрлө тариф пландары әҙерләнгән. Айлыҡ абонементтарҙа 200 һәм 285 һумлыҡ 20 һәм 30 тапҡыр юл йөрөрлөк тарифтар буласаҡ. Улар буйынса трамвай-троллейбуста бер тапҡыр йөрөү 10 һәм 9,5 һумға барып баҫасаҡ....
Әйтергә кәрәк, баш ҡаланың муниципаль электр транспорты идаралығында юл хаҡын кәметеү мөмкинлеге биреүсе төрлө тариф пландары әҙерләнгән. Айлыҡ абонементтарҙа 200 һәм 285 һумлыҡ 20 һәм 30 тапҡыр юл йөрөрлөк тарифтар буласаҡ. Улар буйынса трамвай-троллейбуста бер тапҡыр йөрөү 10 һәм 9,5 һумға барып баҫасаҡ....
Үҙ эшеңде асыу өсөн ҡыйыулыҡты эшкә егергә кәрәк
Экономика // 21-11-2014, 13:02
Нәҡ шундай ир-егетте Йылайыр районының Сәләх ауылында тап иттек. Ун йыл элек фермерлыҡ эшмәкәрлеген башлап, ошо хеҙмәте аша йәшәү рәүешен һәм үҙ йөҙөн табыуға өлгәшкән ул.
– Ауыл ерендә эш юҡ, тип әйтеүселәрҙе аңлап етмәйем, – тип башланы һүҙен трактор йүнәтеүҙән айырылмай ғына Рәмис Таһиров. – Бөтә мөмкинлектәр бар: мал-тыуар үрсетәм тиһәң, көтөүлектәр йәйелеп ята, иген сәсергә уйлаһаң, буш баҫыуҙар ҙа юҡ түгел. Себер яҡтарына барыу ҙа кәрәкмәй. Бары тик ҡыйыулыҡты эшкә егеү мөһим.
Ҡыйыулыҡ тигәндән, шәхси эшен асырға баҙнат иткәндә Рәмискә ни бары егерме дүрт кенә йәш була. Бәләкәйҙән техника “ене” ҡағылған, әрменән һуң Башҡорт дәүләт аграр университетында ситтән тороп механик һөнәрен үҙләштергән егеткә район хакимиәте вәкилдәре килеп, фермер-кәрҫтиән хужалығы ойошторорға тәҡдим итә....
– Ауыл ерендә эш юҡ, тип әйтеүселәрҙе аңлап етмәйем, – тип башланы һүҙен трактор йүнәтеүҙән айырылмай ғына Рәмис Таһиров. – Бөтә мөмкинлектәр бар: мал-тыуар үрсетәм тиһәң, көтөүлектәр йәйелеп ята, иген сәсергә уйлаһаң, буш баҫыуҙар ҙа юҡ түгел. Себер яҡтарына барыу ҙа кәрәкмәй. Бары тик ҡыйыулыҡты эшкә егеү мөһим.
Ҡыйыулыҡ тигәндән, шәхси эшен асырға баҙнат иткәндә Рәмискә ни бары егерме дүрт кенә йәш була. Бәләкәйҙән техника “ене” ҡағылған, әрменән һуң Башҡорт дәүләт аграр университетында ситтән тороп механик һөнәрен үҙләштергән егеткә район хакимиәте вәкилдәре килеп, фермер-кәрҫтиән хужалығы ойошторорға тәҡдим итә....
Һеҙҙә тула баҫалармы? Салауатта баҫалар
Экономика / Үҙ эшеңде башла! // 21-11-2014, 12:59
Альбина апайҙың эштәрендә күңел йылыһы сағыла. Кейеҙ баҫыу – халҡыбыҙҙың борон-борондан килгән шөғөлө. Ата-бабаларыбыҙ кейеҙҙе төрлөсә файҙаланған, ғөмүмән, ул халыҡтың йәшәйешенең, көнкүрешенең айырылғыһыҙ өлөшө булған. Хәҙерге көндә онотола барған кәсептең яңынан тергеҙелеүе ҡыуандыра. Салауатта йәшәүсе Альбина Аҡбашева (Латипова) – ана шул кейеҙ баҫыу оҫталарының береһе.
Береһенән-береһе сағыу кейемдәр, елән, сумкалар – уларҙың барыһы ла күҙҙең яуын алырлыҡ. Магазиндағынан һис тә кәм түгел үҙҙәре! Кейеҙҙән эшләнгән әйберҙәрҙе Альбина апайҙың оҫта ҡулдары һәм хыялға бай фантазияһы тыуҙырған. Һәммәһе лә ҙур оҫталыҡ, таһыллыҡ, күңел йылыһы менән баҫылғаны күренеп тора. Альбина Рәмзи ҡыҙының был эш менән ныҡлап шөғөлләнеп китеүенә икенсе генә йыл....
Береһенән-береһе сағыу кейемдәр, елән, сумкалар – уларҙың барыһы ла күҙҙең яуын алырлыҡ. Магазиндағынан һис тә кәм түгел үҙҙәре! Кейеҙҙән эшләнгән әйберҙәрҙе Альбина апайҙың оҫта ҡулдары һәм хыялға бай фантазияһы тыуҙырған. Һәммәһе лә ҙур оҫталыҡ, таһыллыҡ, күңел йылыһы менән баҫылғаны күренеп тора. Альбина Рәмзи ҡыҙының был эш менән ныҡлап шөғөлләнеп китеүенә икенсе генә йыл....


text:
Ашығып, бик ашығып мәктәптән ҡайтып киләм. Өйөбөҙ тәңгәленә еткәс, кинәт туҡтап ҡалам. Һағышлы тальян моңо йөрәгемде өҙә. Фәүзиә өләсәйем уйнай уны, минең ҡәҙерле өләсәйем моңлана! Моңланмаҫлыҡмы ни, эсең тулы ҡайғы-хәсрәт булғас. Үҙен тертләтеп ҡуймайым тип, ишек асып инергә баҙнат итмәй торам. Эй, өләсәйгенәмде... Ағылған көйҙө тыңлап, күҙемә йәш эркелә.
Ҡыйғас ҡара ҡашлы, аҡ йөҙлө сибәр ҡыҙ була ул. Район прокуратураһында сәркәтип булып эш башлай, әммә бала саҡ хыялы һис кенә лә тынғы бирмәй.
— 1944 йыл. Һуғыш бара тип торманым, өс айлыҡ уҡытыусылар курсын тамамланым да Яңы Монасип ауылына эшкә киттем, — ти өләсәйем.
Ул яңғыҙ әбейгә фатирға инә. Көҙгө шыҡһыҙ кистәрҙең береһендә шәм тоҡандырыр өсөн филтә артынан соланға сыға.


text:
Федераль дәүләт теркәүе, кадастр һәм картография хеҙмәтенең Башҡортостан буйынса идаралығы етәксеһе итеп Игорь Шеляков тәғәйенләнде
Федераль дәүләт теркәүе, кадастр һәм картография хеҙмәтенең Башҡортостан буйынса идаралығы етәксеһе итеп Игорь Шеляков тәғәйенләнде. Бығаса ул Башҡортостан Республикаһы буйынса Кадастр палатаһы директоры вазифаһын башҡарҙы. Был ведомствоның етәксеһе итеп хәҙер уның элекке урынбаҫары Андрей Пантелеев тәғәйенләнде.
Федераль дәүләт теркәүе, кадастр һәм картография хеҙмәтенең Башҡортостан буйынса идаралығының элекке етәксеһе Петр Галунов Тула өлкәһендәге ошондай уҡ вазифаға тәғәйенләнде, тип хәбәр иттеләр Идаралыҡтың матбуғат хеҙмәтенән.


text:
11 авг. 2012 г.
Яңылыҡтар
Ленин исемендәге АХК “500 ферма” республика программаһында ҡатнашыу статусы алды. Сметаға ярашлы “Форсаж” ЯСЙ-һы тарафынан ферманы модернизациялау, ҡоролмалар ҡуйыу 15 миллион һумға баҫасаҡ. Шулай уҡ программала “Рассвет” АХК-һының ҡатнашыуы ла ҡарала. Ике хужалыҡта ла Башҡортостан ауыл хужалығы ғилми-тикшеренеү институты белгестәре тарафынан технологик аудит үткәрелде. Махсус район комиссияһы төҙөлөп, уның тарафынан малсылыҡ базаларында реконструкция һәм капиталь ремонт үткәреүгә яраҡлыҡ тикшерелгән.
Күптән түгел Силәбе өлкәһенең Варна ҡасабаһында үткән ат спорты ярыштарында “Баймаҡ” ҒПБ-һы һәм Иҫке Сибайҙан “Шөгөров” КФХ-һы арғымаҡтары район һәм Башҡортостан намыҫын яҡлап сығыш яһаны, ҙур еңеүҙәр яулап ҡайтты. “Шөгөров” хужалығының Надежда ҡушаматлы сабыш аты (һыбайлыһы Марат Баязитов) 4000 метр дистанцияла икенсе урын яуланы.
Сибай ҡалаһында эшләп килгән “Урал аръяғы” хәйриә фонды үҙенең эшмәкәрлеген февраль айынан алып бара. Ҡыҫҡа ваҡыт эсендә ауырыу балаларға ярҙам итеү, “Мир” кинотеатрын ремонтлау һымаҡ ҙур эштәр башҡарылған. Август айы башында фонд тарафынан Моҡас ауылы янындағы шишмә тирәһен тәртипкә килтереү һәм төҙөкләндереү үткәрелде.
Һуңғы йылдарҙа уҡыу йорттарын тамамлап, ауыл хужалығына эшкә ҡайтыусы йәштәрҙең күбәйеүе күҙәтелә. Быға, әлбиттә, яңы эш башлаусы йәш белгестәргә дәүләт ярҙамы күрһәтеү ҙә ҙур роль уйнай. 2009-2011 йылдарҙа юғары һәм урта махсус уҡыу йорттарын тамамлаған 16 йәш кеше ошондай ярҙам алған. Әйткәндәй, быйыл 5 белгес райондың ауыл хужалығы тармағына эшкә ҡайтты. Улар “Байҡара”, “Йылайыр” хужалыҡтарында, Баймаҡ тоҡомсолоҡ предприятиеһы, “Урал аръяғы” МТС-ында хеҙмәт юлын башланы.
Айбулат ИШНАЗАРОВ.
ИРТӘГӘ – БАШҠОРТОСТАН УМАРТАСЫЛАРЫ КӨНӨ
Ҡортсолоҡ үҫеш ала
Һәр йыл август айының икенсе йәкшәмбеһендә Башҡортостан умартасылары үҙҙәренең һөнәри байрамдарын билдәләй. Республика бренды булып танылған башҡорт балының даны элек-электән бөтөн донъяға билдәле. Ысынлап та, башҡорт ҡортсолоғо тәрән тарихи тамырҙарға, бай тәжрибәгә һәм күп быуатлыҡ традицияларға эйә. Тап шуныһы менән ул уникаль.
БОРСОУЛЫ ХӘЛ
УТ БЕР НӘМӘНЕ ЛӘ АЯМАЙ
Ике тәүлектән ашыу Семеновск янында Ирәндек битләүендә янғын ҡотора. Ут бер нәмәне лә аямай, үҙ юлындағы бар йәшеллекте ҡырып алға ынтыла.
12 АВГУСТ - ТӨҘӨҮСЕЛӘР КӨНӨ
ТӨҘӨЛӨШ БАР ЕРҘӘ – ТОРМОШ БАР
Төҙөүсе ул – беҙҙең илдә элек-электән киң таралған һәм хөрмәтле һөнәр кешеһе. Уның хеҙмәте халыҡтың матди һәм мәҙәни тормош кимәлен күтәреүҙә мөһим роль уйнай. Донъя иҡтисадының тотороҡһоҙ булған мәлдәрендә лә төҙөлөш индустрияһын күтәреү, яңы етештереү ҡеүәттәрен сафҡа индереү, ҡала һәм ауылдарҙа социаль объекттар, юлдар, күперҙәр, торлаҡ йорттар төҙөү дауам итә.
Ҡыҫҡаса
Балаларға ярҙам итегеҙ!
Билдәле булыуынса, халыҡты социаль хеҙмәтләндереү үҙәге йәшәү кимәле түбән булған ғаиләләрҙә тәрбиәләнгән балаларға мәктәпкә әҙерләнергә ярҙам итеү өсөн мәрхәмәтлелек акцияһын иғлан иткәйне. Үкенескә, әлегә был шәфҡәтлелек сараһы иғтибарһыҙ ҡалып килә. Изге Рамаҙан айында мәктәпкә йыйынған балаларға сифатлы кейем-һалым, мәктәп кәрәк-яраҡтары һ.б. бүләк итеүселәр табылыр, тип ышанабыҙ. Әйберҙәрҙе Баймаҡ ҡалаһы, Азанов урамы, 37-се йорт адресына тапшырырға.
Сәскә байрамы
23 августа ҡаланың үҙәк майҙанында Сәскә байрамы ойоштороласаҡ. Йыл да үткәрелгән был сара быйыл Имен бала саҡ һәм Ғаилә ҡиммәттәрен нығытыу йылына бағышланасаҡ. Күргәҙмәләге эштәр өс номинация буйынса ҡараласаҡ. Ул—йәшелсә, емеш-еләк һ.б. ҡышҡылыҡҡа әҙерләү, йыл тематикаһына арналған 1 сәскә композицияһы һәм һатыуға сығарылған йәшелсә, емеш-еләктең төрлөлөгө. Конкурста район-ҡаланың бар ойошмалары ҡатнаша ала. Белешмәләр өсөн телефон – 3-15-78.
Шашкасылар ҙа ярышасаҡ
11 августа Талҡаҫ күле буйында Физкультурниктар көнөнә арналған төрлө спорт ярыштары ойоштороласаҡ. Бында шашкасылар ҙа үҙ көсөн һынап ҡараясаҡ.
Г. ИҪӘНГИЛДИНА.
Күсәбә һылыуҙары
Сыңғыҙ мәктәбе уҡыусылары йәйге ялды файҙалы ла, күңелле лә итеп үткәрә. Ошо көндәрҙә ауылдаштарыбыҙға “Күсәбә һылыуҙары” исемле йөкмәткеле концерт күрһәттек. Ауыл халҡы концертты яратып, йылы ҡабул итте. Концертты әҙерләп сәхнәгә сығарыуға ярҙам күрһәткәне өсөн клуб мөдире Айбулат ағай Хәлиловҡа ҙур рәхмәтебеҙҙе белдерәбеҙ.
Айгизә ХАНАФИНА.
* * *
10 августа сәғәт 3-тә Баймаҡ эске эштәр бүлеге бинаһында (Юбилей урамы, 13) Башҡортостан Республикаһы буйынса эске эштәр министры урынбаҫары Шәрәфетдинов Руслан Михайлович эске эштәр органдарының хоҡуҡ һаҡлау эшмәкәрлеге һорауҙары буйынса халыҡты ҡабул итә.
Баймаҡ эске эштәр бүлеге штабында 315-се бүлмәлә алдан яҙылырға, т. 2-21-23, 8 917 407 88 80.
ҠЫШҠА ӘҘЕРҺЕҢМЕ?
Йорттар ремонтланасаҡ
Ошо көндәрҙә күп ҡатлы йортта йәшәүселәрҙең йыйылышы үтте. Унда торлаҡ фондына капиталь ремонт яһау мәсьәләһе ҡаралды. Йыйылышта Баймаҡ ҡала биләмәһе хакимиәте башлығы урынбаҫары М.Ә. Әбүбәкиров, “УК ЖФБ” яуаплылығы сикләнгән йәмғиәте директоры Р.Р. Байбулатов һәм торлаҡ милекселәре ширҡәттәре вәкилдәре ҡатнашты.
УРАҠ-2012
Йәштәр игенсе һөнәрен үҙләштерә
105-се һөнәрселек лицейы уҡыусылары ураҡта ҡатнаша
Урал аръяғы төбәгенең агросәнәғәт комплексы өсөн кадрҙар әҙерләүгә тос өлөш индергән Баймаҡтағы 105-се һөнәрселек лицейында бөгөн ҡыҙыу мәл. Биналарҙы яңы миҙгелгә әҙерләү, киләһе уҡыу йылына абитуриенттар ҡабул итеү менән бер рәттән, бында малсылыҡ тармағы өсөн аҙыҡ хәстәрләү, үҫтерелгән уңышты йыйып алыу менән мәшғүлдәр.
АКЦИЯ
“ХЕҘМӘТ ИТЕҮ” фондынан – бүләк
Баймаҡ районында “Хеҙмәт итеү” мәрхәмәтлелек фонды эшләүе һәр кемдә ҙур ҡыҙыҡһыныу уятты. Шулай булмай ни, бөгөнгө заманда бушлай, изге йөрәктән ярҙам итеүселәр бармаҡ менән генә һанарлыҡ бит. Акцияның маҡсаты менән танышыу ниәтендә фондтың етәксеһе Валерий Олегович Вощинин менән әңгәмәләштек һәм уларҙың эшмәкәрлеге менән таныштыҡ.
Подписаться на: Сообщения (Atom)


text:
Һары сиренә тарымаВ гепатиты тән тиреһен, күҙ алмаһын һары төҫкә әйләндергәнгә күрә, уны һары сире тип тә атайҙар. Бауырҙы эштән сығарыусы был ауырыуҙы тышҡы мөхиткә бирешмәгән вирус тарата. Ул 60 градус эҫелектә 10 сәғәт тотҡанда, ҡайнап торған һыуҙа 30 минуттан ...
Йәнде һыҙлатҡан тәндәге тапВитилиго тип аталған һирәк осраусы был сирҙе халыҡта ала ауырыуы тип йөрөтәләр. Уға дусарҙар тән һыҙлауынан түгел, психологик уңайһыҙлыҡтан ғазап сигә. Тиреһендә аҡ таптар хасил кешеләрҙең күбеһе башҡалар янында үҙҙәрен бик яйһыҙ тоя. Был иһә уларға...
Ҡайнатылмаған һөт бәләһеИнде сирек быуат ҡалала йәшәһә лә, Миңһылыу күңеле менән ауыл ҡыҙы булып ҡала. Баҙарҙа ауыл ҡатындары килтергән һөт, ҡаймаҡ, эремсек, ҡоротто алырға тырышыуы ла тыуған яҡҡа тартылыуынандыр. Ләкин ҡапыл сәсрәп ауырып киткәс, табиптың: «Һеҙҙә –...
УТТАН ҠАЛМАЙЯнғын кешелек тарихы дауамында әҙәм балаһы өсөн иң ҡурҡыныс һәм шәфҡәтһеҙ ҡаза булып ҡала. Йылъяҙмалар кескәй генә осҡондан ялҡын хасил булып, күҙ асып йомғансы таралған ут тотош ҡалаларҙы юҡ иткән йән өшөткөс фажиғәләр хаҡында һөйләй. Халыҡ...
ШӘМДӘЙ ШИҢДЕРЕҮСЕ СИРНәфис әҙәбиәттә бер сир ҙә туберкулез кеүек киң һәм тулы сағылыш тапмағандыр. Бөйөк А. Чехов, Л. Толстой, В. Белинский, Н. Добролюбов һәм башҡа күп әҙиптәр яфаланған унан. XIX быуат яҙыусылары был сирҙе «аҫыл һөйәктәр» ауырыуы тип һанап,...
Ғүмергә торошло хатаXX быуат афәте тип аталған ВИЧ/СПИД бөгөн дә донъя тарихындағы ҡурҡыныс ауырыуҙарҙың береһе булып ҡала. Ер йөҙөндә бөгөнгө көнгәсә унан 40 миллионға яҡын кешенең ғүмере өҙөлгән. Уға ҡаршы көрәшкә иң көслө табиптар тырышлығы йүнәлтелһә лә, сир...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Шевцовка
Шевцовка (Добричка) — Рәсәй йылғаһы. Калуга өлкәһе, Смоленск өлкәһе, Мәскәү өлкәһе[1] биләмәләрендә аға. Йылға Демина йылғаһының һул ярына тамағынан 33 км өҫтәрәк ҡушыла. Йылға оҙонлоғо 13 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Ока һыу бассейны округында урынлашҡан, һыу хужалығы участкаһы — Угра йылғаһы, инештән тамағына тиклем. Бәләкәй йылға бассейны — Мокша йылғаһы ҡушылған урындан алып Ока ҡушылдыҡтары бассейны, йылға бассейны — Ока[2].
Һыу ресурстарының федераль агентлығы мәғлүмәте буйынса [2]:
- Дәүләт һыу реестрында һыу объектының коды — 09010100412110000020521
- Гидрологик өйрәнеү (ГӨ) буйынса коды — 110002052
- Бассейн коды — 09.01.01.004
- ГӨ буйынса һаны (номеры) — 10
- ГӨ буйынса сығарылыш — 0
Иҫкәрмәләр[үҙгәртергә | вики-тексты үҙгәртергә]
- ↑ «Гидротехник ҡоролмалар һәм дәүләт һыу кадастрының Рәсәй Үҙәк реестры».
- ↑ 2,0 2,1 РФ һыу реестры: Шевцовка (Добричка).


text:
12 июндә Спорт һарайы алдындағы майҙанда йәрминкә үтәсәк
12 июндә — Рәсәй, Салауат Юлаевтың тыуыуына 255 йыл тулыу һәм Өфө ҡәлғәһенә нигеҙ һалыуҙың 435 йыллығы көнөндә Спорт һарайы алдында ауыл хужалығы йәрминкәһе үткәреләсәк.
Унда республиканың 29 районынан Башпотребсоюз предприятиелары ҡатнашасаҡ. Йөҙҙән ашыу сауҙа нөктәһендә предприятиелар үҙҙәрендә етештерелгән продукцияны тәҡдим итәсәк. Мәҫәлән, ит һәм ит продукттары, картуф, йәшелсә, бал, он һәм ярма, кондитер изделиелары һәм башҡа аҙыҡ-түлектәр. Байрам программаһында фольклор коллективтары һәм үҙешмәкәр артистар ҡатнашлығында концерт та ҡаралған.


text:
Раил Сарбаев Стәрлетамаҡта эш сәфәрендә
БР Хөкүмәте Премьер-министры Раил Сарбаев бөгөн Стәрлетамаҡҡа китте. Бында бөгөн ҡала өсөн бер нисә мөһим ваҡиға үткәрелә. Уларҙың береһе — Зәйнәб Биишева исемендәге Стәрлетамаҡ дәүләт педагогия академияһы Педагогика һәм психология институтының уҡыу-лаборатория корпусын асыу. Бинаның майҙаны 800 квадрат метр самаһы тәшкил итә. Уны реконструкциялауға 28 миллион һум аҡса һалынған. Яңы бинала психологик-педагогик профиль йүнәлештәре буйынса юғары квалификациялы педагогик кадрҙар әҙерләү өсөн бөтә шарттар булдырылған.
Уҡытыусылар һәм студенттар алдында сығыш яһап, Хөкүмәт Премьер-министры Раил Сарбаев, республикала алып барылған социаль һәм иҡтисади сәйәсәт хатта хәҙерге көрсөк ваҡытында ла ыңғай һөҙөмтәләр бирә, тип билдәләне.
Стәрлетамаҡта реконструкциянан һуң Никах һарайы асылды. Һарай эске яҡтан да, тышҡы яҡтан да заманса төҫ алды. Ремонт үткәреүгә ҡала хакимиәте бюджеттан тыш сығанаҡтарҙан 18 миллион һум аҡса бүлде, республиканың Юстиция министрлығы — тағы ла 2,5 миллион һум.
Объектты асыу тантанаһында Раил Сарбаев, Стәрлетамаҡ биләгән майҙаны, халҡының иҫәбе, индустриаль ҡеүәте, мәғариф һәм фәнни-техник потенциалы буйынса республикала икенсе ҡала булып тора, тип билдәләне. Ҡала хәҙерге ҡатмарлы шарттарға ҡарамаҫтан, әүҙем үҫешә. Стәрлетамаҡ предприятиелары республиканың тышҡы иҡтисади эшмәкәрлегендә мөһим роль уйнай. Был социаль өлкә мәсьәләләренә ҙур иғтибар бирергә, ҡала халҡының тормош кимәлен яҡшыртырға мөмкинлек бирә.
Стәрлетамаҡ троллейбус паркында ун яңы машина барлыҡҡа килде. Уларҙы бөгөн ҡалаға БР Хөкүмәте Премьер-министры Раил Сарбаев тапшырҙы.
Һуңғы ун йылда Стәрлетамаҡтың троллейбус депоһы Башҡортостан троллейбус депоһында етештерелгән 97 яңы троллейбус алды. Шулай ҙа троллейбус паркының туҙыуы ҡаланың төп проблемаларының береһе булып тора. Ул 77 процент тәшкил итә, 89 троллейбус ун йылдан ашыу файҙаланыла. Һәм был ун яңы троллейбус пассажирҙарҙы хеҙмәтләндереү сифатын һиҙелерлек яҡшыртасаҡ. Уларҙы һатып алыуға федераль һәм республика бюджеттарынан 36 миллион һум аҡса бүленде. Был троллейбустар ҡаланың бөтә үҙәк урамдарын солғап алған маршруттар буйынса йөрөйәсәк.


text:
Карантин саралары үҙ һөҙөмтәһен бирҙе
Өфөлә грипп менән сирләү интенсивлығы кәмей башланы. Был турала мэриялағы кәңәшмәлә ҡала хакимиәте башлығы Павел Качкаев хәбәр итте. Ҡала дауалау учреждениеларына иң күп мөрәжәғәт итеүселәр 5 ноябрҙә теркәлде – 2100 кешегә яҡын. Унан һуңғы көндәрҙә был күрһәткес 1600-1800 кешегә тиклем кәмене, ә 9 ноябргә һөҙөмтәләргә ҡарағанда сирләүселәр һаны 1500 кеше тәшкил итте.
— Ихтимал, грипп менән сирләүҙең кәмеүенә ҡаланың белем биреү учреждениеларында индерелгән карантин йоғонто яһағандыр, — тип иҫәпләй Павел Качкаев. – Нисек кенә булмаһын, беҙ граждандарыбыҙ өсөн сирләү хәүефен мөмкин тиклем кәметеү өсөн мөмкин булғандың барыһын да эшләйәсәкбеҙ.


text:
Һайлаусылар исемлектәре участка һайлау комиссияларына тапшырылды
Быйыл 14 мартҡа тәғәйенләнгән Башҡортостан Республикаһы Дәүләт Йыйылышы-Ҡоролтай депутаттарын һәм республиканың урындағы үҙидара депутаттарын өҫтәмә һайлауға әҙерлек һәм уны үткәреү календарь планына ярашлы, территориаль һайлау комиссиялары тейешле участка һайлау комиссияларына һайлаусылар исемлектәрен тапшырҙы, тип хәбәр итә БР Үҙәк һайлау комиссияһы. Исемлектәргә әүҙем һайлау хоҡуғына эйә булған 204917 граждан индерелде.
21 февралдән башлап һәр һайлаусы һайлаусылар исемлеге менән танышыу һәм уны өҫтәмә аныҡлау өсөн участка һайлау комиссияһына мөрәжәғәт итә ала.
Башҡортостан Республикаһы Кодексының 14-се статьяһы 15-се өлөшөнә ярашлы, әүҙем һайлау хоҡуғына эйә булған Рәсәй Федерацияһы гражданы үҙен һайлаусылар исемлегенә индереү, һайлаусылар исемлегендә үҙе тураһында мәғлүмәттәрҙә ниндәй ҙә булһа хата тураһында ғариза менән участка һайлау комиссияһына мөрәжәғәт итә ала. Мөрәжәғәт иткән мәлдән алып 24 сәғәт эсендә, ә тауыш биреү көнөндә ике сәғәт эсендә участка комиссияһы мөрәжәғәт итеүсе хәбәр иткән мәғлүмәттәрҙе һәм уның документтарын тикшереп, хатаны төҙәтергә йәки сәбәптәрен күрһәтеп, ғаризаны кире ҡағыу тураһында ҡарар ҡабул итергә тейеш. Был ҡарарҙың раҫланған күсермәһен ғариза яҙыусыға тапшырырға тейештәр.


text:
Мәскәүҙә Рөстәм Хәмитов менән Владимир Путиндың осрашыуы үтте
Рәсәй Федерацияһы Хөкүмәте рәйесе Владимир Путин Башҡортостан Президенты Рөстәм Хәмитов менән эш осрашыуы үткәрҙе. Унда йыл эсендә республиканың социаль-иҡтисади үҫеш һөҙөмтәләре тикшерелде, тип хәбәр итә Башҡортостан Президентының матбуғат хеҙмәте. Дөйөм алғанда, республиканың сәнәғәт, ауыл хужалығы, төҙөлөш комплексы өлкәләрендәге етештереү күрһәткестәре насар түгел.
Рөстәм Хәмитов республиканың 2011 йылда уңышлы эшләүен билдәләне. Башҡортостан Президенты Владимир Путинды төп эш һөҙөмтәләре менән таныштырҙы һәм төбәк продукты буйынса республиканың 110 процентҡа сығыуын билдәләне, был Рәсәй буйынса уртаса күрһәткестән юғарыраҡ – яҡынса 940-950 миллиард һум.
— Быйыл иһә төбәк продуктының күләме 1 триллион һумды тәшкил итәсәк, — тип ышандырҙы Рөстәм Хәмитов.
Республика Президенты сәнәғәт производствоһы индексының 109,7 процентҡа етеүен билдәләне.
— Предприятиеларҙың алған килеме буйынса беҙ Рәсәйҙә ныҡлы позиция биләйбеҙ, — тине Башҡортостан Президенты. – Был йүнәлештә беҙ аныҡ эш итәбеҙ. Предприятиеларҙың 80 проценттан ашыуы табышлы эшләй.
2010 йылдағы ҡоролоҡтан һуң республикала ауыл хужалығындағы хәлдәр яйға һалынды. Аграрийҙар яҡшы уңыш – 3 миллион тоннанан ашыу иген алды, ике йыллыҡ мал аҙығы запастары әҙерләнде.
— Сәсеү кампанияһы менән дә проблемалар юҡ, — тип һыҙыҡ өҫтөнә алды төбәк башлығы. – 2011 йылда ауыл халҡына ярайһы уҡ яҡшы ярҙам күрһәттек, Рәсәй Федерацияһы менән бергә яғыулыҡ һатып алыуға субсидия бүлдек, орлоҡ менән ярҙам иттек.
Башҡортостан Президенты төҙөлөш комплексы өлкәһендә лә уңыштар булыуын билдәләне.
Планға ярашлы республикала 2 миллион 100 мең квадрат метр торлаҡ сафҡа индерелгән. Уларҙың 75 проценты – шәхси торлаҡ. Төбәк башлығы ауыл ерендә төҙөлөштөң әүҙем барыуын билдәләне.
— Беҙ ярҙам итәбеҙ, майҙансыҡтар бүлеп бирәбеҙ, инфраструктураны үҙ өҫтөбөҙгә алабыҙ. Һәм был һөҙөмтәләр бирә. Быйыл 2 миллион 350 мең квадрат метр торлаҡты сафҡа индереү планлаштырыла, ә 2015 йылда беҙ 3 миллион квадрат метрға сығырға тейешбеҙ.
Рөстәм Хәмитов инвестицион эшмәкәрлек, тышҡы сауҙа әйләнеше, эш хаҡының 12 процентҡа артыуы тураһында һөйләне. Осрашыуҙа мәғариф һәм мәктәпкәсә белем биреү учреждениелары хеҙмәткәрҙәренең уртаса эш хаҡын арттырыу мәсьәләләре тикшерелде.
— Быйыл беҙҙә 52 яңы балалар баҡсаһы төҙөләсәк, — тип һөйләне Рөстәм Хәмитов. – Үткән йылда 10,5 мең урынлыҡ балалар баҡсаһы файҙаланыуға тапшырылды. Был мәсьәләне төрлө ысулдар менән хәл итәбеҙ.
Рәсәй Хөкүмәте рәйесенең Башҡортостан Президенты менән эш осрашыуы барышында һаулыҡ һаҡлау өлкәһен яңыртыу мәсьәләләре лә тикшерелде. Владимир Путин һаулыҡ һаҡлау объекттары һаны менән ҡыҙыҡһынды.
— Беҙҙә 11 район-ара, биләмә-ара медицина учреждениеһы бар, — тип һөйләне Рөстәм Хәмитов. – Уларға капиталь ремонт үткәреләсәк. 4 миллиард һумға төрлө медицина ҡорамалдары һатып алынасаҡ.
Осрашыу аҙағында Рөстәм Хәмитов республика власының халыҡҡа йөҙө менән борола башлауын билдәләне.
— Власть халыҡҡа яҡыныраҡ булырға тейеш. Эшләйбеҙ, подъездарҙы, урамдарҙы, йорт алдарын төҙөкләндереү, яҡтыртыу, торлаҡ-коммуналь хужалыҡ, транспорт буйынса мәсьәләләрҙе хәл итергә тырышабыҙ, — тип билдәләне Башҡортостан Президенты.
Республиканың спорт өлкәһендәге мөмкинлектәре лә билдәләнде. 2012 йылда Өфөлә йәштәр араһында хоккей буйынса донъя чемпионаты үтәсәк.
— Быйыл Өфөлә биатлон буйынса йәйге донъя чемпионаты үтәсәк. 2013 йылдың февралендә 10-14 йәштәрҙәге балалар араһында ҡышҡы уйындар – бәләкәй Олимпия уйындарын үткәрәсәкбеҙ. Яҡынса 30 илдән меңләгән ҡатнашыусы киләсәк. Ярыштарға әҙерлек тейешле кимәлдә алып барыла.


text:
Гәзит уҡыусыларҙың һорауҙарына прокурор урынбаҫары яуап бирә
Көндәлек тормошта тыуып торған һөр төрлө һорауҙарға «Версия Башкортостана» социаль-хоҡуҡи аҙналығы редакцияһында яуап табырға мөмкин: «ҡыҙыу линияға» шылтыратығыҙ һәм һеҙгә гәзит ҡунаҡтары – адвокаттар, прокурорҙар, һәр төрлө ведомство хеҙмәткәрҙәре консультациялары менән ярҙам итер.
Шишәмбе, 24 ғинуарҙа, тура бәйләнештә Өфөнөң Орджоникидзе районы прокуроры урынбаҫары Лилиә Йосопова тиҙ хоҡуҡи ярҙам күрһәтәсәк.
Хеҙмәт бушлай һәм уның менән мохтаж булғандарҙың барыһы ла ҡуллана ала. Бының өсөн 15 сәғәттән 17-гә тиклем (8-347) 272-79-16 телефонына шылтыратырға кәрәк.
Хәтерегеҙгә төшөрәбеҙ, был даими рубрика, граждандар менән аралашыу айына ике тапҡыр – һәр икенсе һәм дүртенсе шишәмбе үтә.
«Ҡыҙыу линия»ға мөрәжәғәттәр һәр ваҡыт бик күп һорауҙарҙы үҙ эсенә ала. Ике сәғәт дауамында ҡабул ителгән һорауҙарға яуаптар «Версия Башкортостана» гәзитенең киләһе һандарында баҫылып сыға.
Шулай уҡ һорауығыҙҙы гәзиттең 15-се битендә урынлаштырылған купонға яҙып ебәрә алаһығыҙ – яуап гәзиттең йәнә бер даими рубрикаһы — “Һеҙҙең хоҡуҡ” ("Ваше право") битендә баҫылып сығасаҡ.


text:
«Өфө» универмагы алдындағы майҙанда балалар өсөн байрам үткәрелә
1 июндә төшкө сәғәт 2-нән киске 5-кә тиклем «Өфө» универмагы алдында Халыҡ-ара балаларҙы яҡлау көнөнә арналған байрам сараһы үткәрелә. «Аркада» идара компанияһының меркетинг һәм реклама департаментынан хәбәр итеүҙәренсә, балаларҙы шаян аниматорҙар, татлы мамыҡ, попкорн, «Мосигра.Уфа» компанияһынан өҫтәлдә мауыҡтырғыс уйындар, һауа шарҙары һәм ыңғай тәьҫораттар көтә.
Ошо уҡ көндө киске 6-ла «Каруанһарай» сауҙа комплексында «Йөрәккә яҡын алып» социаль фотоһүрәттәр конкурсын асыу тантанаһы үтәсәк. Ул 2012 йылда Башҡортостан Республикаһында Имен бала саҡ һәм ғаилә ҡиммәттәрен нығытыу йылына арналған.
Йәмғиәттең иғтибарын киҫкен социаль мәсьәләләргә йәлеп итеү сараның төп маҡсаты иҫәпләнә. Был проблемалар иҫәбендә ташландыҡ балалар, инвалидтар, пенсионерҙар, ветерандарҙың проблемалары, ғаиләнең әҡлаҡи нигеҙҙәре күрһәтелгән.


text:
Константин Толкачев Федерация Советында ултырыш уҙғарҙы
ӨФӨ, 2014 йыл, 21 ноябрь. /«Башинформ» мәғлүмәт агентлығы, Арина Рәхимҡолова/.
Башҡортостан Дәүләт Йыйылышы – Ҡоролтай Рәйесе Константин Толкачев Рәсәй Федерацияһы Закондар сығарыусылар Советының Закондар сығарыу тәьминәте һәм коррупцияға ҡаршы көрәш мәсьәләләре буйынса комиссияһының ултырышын уҙғарҙы. Ултырыш Мәскәүҙә Федерация Советында үтте. Коррупцияға ҡаршы һәм миграция өлкәһендәге ҡануниәтте камиллаштырыуға йүнәлтелгән саралар тураһында мәсьәләләр ҡаралды.
Ульяновск өлкәһе Закондар сығарыу Йыйылышы Рәйесе Анатолий Бакаев Коррупцияға ҡаршы эш итеү буйынса тулы хоҡуҡлы институт эше өлөшөндә үҙ төбәгенең үҙенсәлекле тәжрибәһе хаҡында һөйләне. Комиссия ағзалары ыңғай эш тәжрибәһен Рәсәй төбәктәрендә таратыу кәңәштәрен ҡабул итте һәм был институттың ҡануни нығыныу мөмкинлеген ҡараны.
Миграция процестарын ҡануни көйләү ултырыштың тағы ла бер мәсьәләһе булды. Төп доклад менән Хакасия Республикаһы Юғары Советы Рәйесе Владимир Штыгашев сығыш яһаны. Ул хеҙмәт миграцияһына квота бүлеү менән бәйле килеп тыуған проблемалар тураһында хәбәр итте. Был өлкәләге ҡануниәтте Миграция кодексын әҙерләү һәм ҡабул итеү юлы менән системалаштырыу тәҡдим ителде.
Шулай уҡ 2015 йылға Комиссияның эш планы тикшерелде.
Константин Толкачев Рәсәй Федерацияһы Закондар сығарыусылар Советының Закондар сығарыу тәьминәте һәм коррупцияға ҡаршы көрәш мәсьәләләре буйынса комиссияһын 2013 йылдан алып етәкләй. Комиссия составына Дәүләт Думаһының Именлек һәм коррупцияға ҡаршы көрәш буйынса комитеты рәйесе Виктор Озеров, Федерация Советының Оборона һәм хәүефһеҙлек буйынса комитеты рәйесе Ирина Яровая, шулай уҡ РФ һигеҙ субъекты парламенттарының етәкселәре инә.


text:
Рөстәм Хәмитов республикала Һаулыҡ һаҡлау аҙналығын асыуҙа сығыш яһаныФото: Олег Яровиков
Рөстәм Хәмитов республикала Һаулыҡ һаҡлау аҙналығын асыуҙа сығыш яһаны
Рөстәм Хәмитов республикала Һаулыҡ һаҡлау аҙналығын асыуҙа сығыш яһаныФото: Олег Яровиков
ӨФӨ, 2016 йыл, 13 апрель. /«Башинформ» мәғлүмәт агентлығы, Александр Смирнов/.
12 апрелдә Өфөлә Башҡортостан Башлығы Рөстәм Хәмитов «ВДНХ-Экспо» күргәҙмәләр комплексында барған «Башҡортостанда Һаулыҡ һаҡлау аҙналығы» медицина форумының пленар ултырышында сығыш яһаны. Ул һаулыҡ һаҡлау өлкәһендә дәүләт сәйәсәтенең төбәк аспектына арналды.
Республикалағы демографик хәл һаулыҡ һаҡлауҙың торошо хаҡында һөйләй, тип билдәләне республика Башлығы.
– 2015 йыл йомғаҡтары буйынса беҙ һаулыҡ һаҡлауға 53 миллиард һум аҡса йүнәлттек. Шуның менән бергә үлем күрһәткестәрен кәметә алмайбыҙ. Беҙ демография, халыҡ һанын арттырыу, яңы кешеләр кәрәклеге хаҡында һөйләйбеҙ. Тыуым кәмей, үлем осраҡтары арта. Тағы ла бер-ике йылдан демографик үҫеш йәһәтенән артта ҡалған төбәктәр иҫәбендә буласаҡбыҙ, – тине төбәк етәксеһе. – Әммә был заманса йәмғиәт өсөн хурлыҡ, минең башҡа һүҙем юҡ.
Рөстәм Хәмитов һүҙҙәренсә, урбанизация процестары халыҡтың медицина хеҙмәттәре сифатына талаптарының артыуына килтерә. Бынан тыш, хәлде яҡшыртыу өсөн шарттар булдырылмаған. Медицина хеҙмәткәрҙәренә өҙлөкһөҙ белем биреү һәм уларҙың квалификацияһын күтәреүҙең дөйөм системаһы юҡ. Дауаханаларға һатып алынған ҡиммәтле ҡорамалдар белемле белгестәрҙең булмауы сәбәпле ҡулланылмай.
– Бер һүҙ менән әйткәндә, һорауҙар байтаҡ. Эш тә күп. Халыҡтың власҡа, һаулыҡ һаҡлау, кешеләрҙең йәшәү эшмәкәрлеген тәьмин итеү системаларына ҡарата талаптары ла арта. Беҙ барыһын да күрәбеҙ, һәм йыш ҡына халыҡтың талаптарынан артта ҡалабыҙ, – тине Рөстәм Хәмитов. – Әйҙәгеҙ, алға барайыҡ, уҡыйыҡ, заман талаптарына ярашлы эшләйек. Маҡсатыбыҙ бер – халыҡтың сәләмәтлеге. Ғәҙеллек өсөн медицинабыҙҙың көслө булыуын әйтеп китеү мөһим. Беҙҙә күренекле кешеләр эшләй. Әммә алға барырға кәрәк.


text:
Көслө ел дә ҡамасау түгел25-07-2017, 01:14 // Эй ултыра балыҡсы... // Баҫып сығарырға
Балыҡсылар ел ҡайһы яҡтан иҫкәнен дә күҙ уңында тота. Мәҫәлән, төньяҡтан йәки төньяҡ-көнсығыштан ел иҫһә, йылға, күл буйҙарына йөрөмәһәң дә ярай; көньяҡтан йәки көнбайыштан иҫһә, уңырһың. Емләгес менән тотҡандарға көслө ел дә ҡамасау түгел, һыуҙан ел ярға иҫһә, ҡорман балығы яҡшы эләгеүсән. Яңы тыуған айҙа ихлас эләгә, тулған айҙа тик иртәнсәк тоторға мөмкин. Һыу һайығая барған һайын балыҡ тәрәнгәрәк китә. Ыуылдырыҡ сәскәндә балыҡ эләкмәй. Тотороҡло атмосфера баҫымында яҡшы эләгә.


text:
Фото:
Салауатта спорт акробатикаһы буйынса Башҡортостан Республикаһы чемпионаты һәм беренселеге үтә
Фото:
30 ғинуарҙа Салауат ҡалаһында спорт акробатикаһы буйынса Башҡортостан Республикаһы чемпионаты һәм беренселеге үтә. Ярыштарҙы Йәштәр сәйәсәте, спорт һәм туризм министрлығы ойоштора.
Төп маҡсаты — республика йыйылма командаһына иң яҡшы акробаттарҙы һайлап алыу. Ярыштарҙа беренсе өлкәндәр разрядын алған спортсылар, спорт мастерлығына кандидаттар һәм спорт мастерҙары ҡатнаша ала.
Иң яҡшы спортсылар турнир дауамында алынған мәрәйҙәр иҫәбенә ҡарап билдәләнәсәк.


text:
Фото:
Раил Сарбаев Сибайҙа Үҙәк ҡала дауаханаһын асыуҙа ҡатнашты
Фото:
Сибайҙа Үҙәк ҡала дауаханаһының икенсе сираты файҙаланыуға тапшырылды. Тантанала ҡатнашыу өсөн Башҡортостандың Көньяҡ Урал төбәге баш ҡалаһына БР Хөкүмәте Премьер-министры Раил Сарбаев килде.
Икенсе сиратты сафҡа индереү менән ҙур дауалау учреждениеһы төҙөлөшө тулыһынса тамамланды. Яңы бинала хирургия, гемодиализ, компьютер томографияһы бүлексәләре, консультатив-диагностика поликлиникаһы һәм телемедицина үҙәге урынлашҡан. Дауахананың дөйөм майҙаны – 22292 квадрат метр.
Йыл һайын республикала тиҫтәләгән дауаханалар, мәктәптәр, спорт ҡоролмалары һәм мәҙәниәт объекттары файҙаланыуға тапшырыла. Был күрһәткес буйынса Башҡортостан Рәсәйҙә алдынғы урындарҙы биләй.
Республика Президенты Мортаза Рәхимов та, БР Хөкүмәте лә заманса социаль өлкә биналарын төҙәү мәсьәләләренә генә түгел, уларҙы өр-яңы ҡорамалдар менән йыһазландырыуға ла ҙур иғтибар бүлә. «Һаулыҡ» һәм «Мәғариф» өҫтөнлөклә милли проекттарын уңышлы тормошҡа ашырыу, республика бюджетынан был маҡсаттарға байтаҡ средстволар бүлеү был өлкәләге хәлде күпкә яҡшыртырға мөмкинлек бирҙе.
Көрсөккә ҡарамаҫтан, Сибай эшсәндәре йылды яҡшы һөҙөмтәләр менән тамамлай.
Сибай ҡалаһы республиканың көньяҡ төбәгендә айырым бер урын биләй. Бында ҙур предприятиелар, төп транспорт артериялары, уҡыу йорттары, Арыҫлан Мөбәрәков исемендәге Сибай башҡорт дәүләт драма театры, Сибай дәүләт филармонияһы, «Сулпан» башҡорт дәүләт балалар театры кеүек мәҙәниәт үҙәктәре тупланған.
Ҡала дауаханаһының 260 урынлыҡ икенсе сиратын сафҡа индереү менән Сибай Көньяҡ Уралдың медицина үҙәгенә әйләнә, тип әйтергә мөмкин. Ҡалала булған медицина учреждениелары комплексы, ҡала дауаханаһының заманса ҡорамалдары иң юғары сифатлы врач хеҙмәтләндереүҙәре күрһәтергә, ашығыс ярҙам талап ителгән ауырыуҙарҙың ғүмерен ҡотҡарып алып ҡалырға мөмкинлек бирә.


text:
Ураҙа байрамын билдәләгән көн, 30 август, Башҡортостанда ял көнө тип иғлан ителде
Башҡортостан Хөкүмәтенең бойороғо менән Ураҙа байрамын билдәләгән көн, 2011 йылдың 30 авгусы, ял һәм байрам көнө тип иғлан ителде.
Дүшәмбе, 29 августа, эш оҙайлылығы бер сәғәткә ҡыҫҡартыла.
Рәсәйҙең Хеҙмәт кодексына ярашлы, йыллыҡ төп йәки өҫтәмә түләүле отпуск биргәндә Ураҙа байрамындағы ял һәм байрам көнө отпускының календарь көндәренә индерелмәй, тип аңлаттылар республиканың Хеҙмәт һәм халыҡты социаль яҡлау министрлығында.


text:
Республикала иң яҡшы төҙөлөш ойошмаһы исеменә конкурста еңеүселәр билдәләнде
Башҡортостандың Төҙөлөш һәм архитектура буйынса дәүләт комитеты тәүге ярты йыллыҡҡа республиканың төҙөлөш ойошмалары араһында ярыштарға йомғаҡ яһаны. Иң яҡшы предприятие тип Күмертауҙың «Акрополь» яуаплылығы сикләнгән йәмғиәте танылды. Икенсе урында – «Востокнефтезаводмонтаж» Өфөнөң 1-се монтажлау фирмаһы» ябыҡ акционерҙар йәмғиәте, өсөнсө урында — «Востокнефтезаводмонтаж» механизациялау идаралығы» ябыҡ акционерҙар йәмғиәте.
Еңеүселәр ведомствоның почет грамотаһы менән наградланды, уларға «Башҡортостан Республикаһының төҙөлөш комплексын үҫтереүгә өлөш индергән өсөн» күсмә вымпелы тапшырылды, тип хәбәр иттеләр БР Төҙөлөш һәм архитектура буйынса дәүләт комитетының матбуғат хеҙмәтенән.
Конкурс һәр ярты йыллыҡ һайын үткәрелә, ул төп иҡтисади эшмәкәрлек төрҙәре буйынса иң яҡшы төҙөлөш ойошмаларын асыҡлай.


text:
Республикала «Граждандар өсөн бюджет» әҙерләнде Фото: Башҡортостан Финанс министрлығы
Республикала «Граждандар өсөн бюджет» әҙерләнде
Республикала «Граждандар өсөн бюджет» әҙерләнде Фото: Башҡортостан Финанс министрлығы
ӨФӨ, 2016 йыл, 23 июнь. /«Башинформ» мәғлүмәт агентлығы, Галина Бахшиева/.
Башҡортостан Финанс министрлығы 2015 йыл йомғаҡтары буйынса «Граждандар өсөн бюджет» әҙерләне.
Республика Финанс министрлығының матбуғат хеҙмәтендә аңлатыуҙарынса, документ бюджет тураһындағы закондың ябайлаштырылған вариантын күҙ уңында тота. Уның менән танышҡандан һуң ҡаҙна килеменең нисек йыйылыуын, аҡсаның ниндәй маҡсатта һәм күпме күләмдә тотонолоуын белергә мөмкин.
Граждандар өсөн бюджет даими төҙөлә һәм бюджет мәғлүмәттәренең асыҡлыҡ кимәлен күтәреүгә йүнәлтелгән. Документ Башҡортостан Финанс министрлығының рәсми сайтындағы «Эшмәкәрлек» — «Асыҡ бюджет» бүлегендә урынлаштырылған.


text:
Йәштәр форумы
13 февраля 2018 йыл | Йәмғиәт
Күптән түгел Красноусолда Йәштәр белем биреү форумы үтте. Районда тәүге тапҡыр ойошторолған сараға республика һәм илебеҙҙең юғары уҡыу йорттары студенттары һәм буласаҡ абитуриенттары йыйылды.
Форумдың төп ойоштороусылары – район хакимиәтенең йәштәр сәйәсәте секторы (яуаплы – Альбина Ғәзизова) һәм район йәштәренең Яҡташтар берекмәһе. Уны үткәреүҙә республиканың "Йәш яҡташтар берекмәһе” төбәк йәмәғәт йәштәр ойошмаһы ла ярҙам иткән.
Сарала йәштәр өсөн фәһемле лекция-лар уҡылды, "түңәрәк өҫтәл”, дискуссия, уйындар, ҡыҙыҡлы осрашыуҙар ойошторолдо. Мәҫәлән, "Workout Bashkortostan” башҡорт проекты кураторҙарының береһе Роберт Дәүләтшин "Хыялдарҙы нисек маҡсатҡа әйләндерергә һәм уларға өлгәшергә” тигән темаға лекция менән сығыш яһаны. Физкультураны сәнғәт кимәленә күтәреп популярлаштырыуға ҡоролған был йүнәлеш йәштәр араһында киң таралған. Республикала ир-егеттәр көс-таһыллыҡтарын күрһәтеп, турникта ҡатмарлы күнегеүҙәр, трюктар башҡарған фестивалдәр йыш үтә. Йәштәрҙе насар ғәҙәттәрҙән арындырып, иғтибарҙарын сәләмәт йәшәү рәүешенә, физик күнекмәләргә йүнәлткән воркауттарҙы бөтә ауыл-ҡалаларҙа ла үткәрергә мөмкин.
Рәсәй йәштәре союзы проект-тары етәксеһе Анна Лехмустың социаль темаға арналған лекцияһы ла йыйылыусыларҙа ҙур ҡыҙыҡһыныу уятты.
Оҫталыҡ дәрестәренән һуң, йәмәғәт ойошмалары, район хакимиәте һәм ҡунаҡтар йәштәр мөхите, егет һәм ҡыҙҙарҙың ижтимағи тормошта ҡатнашыуы тураһында һөйләшеүгә ҡоролған "түңәрәк өҫтәл” булды.
Форумдың төп өлөшө "Йәштәр башланғыстарын тормошҡа ашырыу мөмкинлектәре” тигән темаға дискуссия менән тамамланды. Уның барышында республиканың йәштәр яҡташтар берекмәләре ассоциацияһы рәйесе урынбаҫары Байрас Азаматов һәм яҡташыбыҙ, райондың йәш депутаттар ассоциацияһының урындағы бүлексәһе етәксеһе Иван Соколов сығыш яһаны.
Ваҡиғаларға бай көн аҙағында, сараны ябыу өлөшөндә йәштәр форумының һөҙөмтәләре иғлан ителде. Шулай итеп, тәҡдим ителгән 7 проекттың өсәүһе - "Экология”, "Спорт”, "Ирекмәнлек” номинацияларында Дипломдарға лайыҡ булды. Форумда Красноусол башҡорт гимназия-интернаты уҡыусылары һәм уны тамамлап төрлө уҡыу йорттарында белем алған студенттар әүҙем ҡатнашты. Шундайҙарҙың береһе – Мәскәү ҡалаһында И.М.Губкин исемендәге Рәсәй дәүләт нефть һәм газ университетының 2-се курс студенты Ильмира Зәйнетдинова форум тәьҫораттары менән уртаҡлашты. "Студенттарҙың ниндәй уй-хыялдар менән йәшәүе, республика, ил тормошонда, төрлө проекттарҙа ҡатнашыуы тураһында белеү бигерәк тә фәһемле булды. Йәштәребеҙ бик әүҙем, һәр ваҡыт яңынан-яңы саралар уйлап сығарып ҡына тора. Беҙгә берҙәм булып, бергә эшләргә кәрәктер, тип уйлайым. Үҙем "Мәскәү һәм Санкт-Петербург ҡалаларында Башҡортостан студенттары һәм аспиранттары ассоциацияһы” ағзаһымын. 2 йыл элек был миңә яңы урында тиҙерәк өйрәнергә булышлыҡ итте. Ҡайҙа ғына уҡыуҙарына ҡарамаҫтан, яҡташтарҙың бер-береһенә ярҙам итеүе һәйбәт күренеш, әлбиттә. Даими үтеп торған осрашыуҙарҙа үҙ телебеҙҙә аралашыуыбыҙ, үҙ йолаларыбыҙҙы онотмауыбыҙ тыуған яҡ менән бәйләнеште тағы ла нығыта. Бөгөнгө форумда ижтимағи хәрәкәттәр етәкселәренән күп нәмәгә өйрәндек, республикала уҙғарылған саралар, киләсәктә беҙгә ниндәй өмөттәр бағлауҙары тураһында белдек. Һуңғы яңылыҡтар һәм йүнәлештәр хаҡында хәбәрҙар булырға мөмкинлек биргән форумды ойоштороусыларға рәхмәт һүҙҙәре еткерәбеҙ”, - тине И.Зәйнетдинова. Уның һүҙҙәрен йәштәр хуплап ҡаршыланы һәм ошондай сараларҙа артабан да ҡатнашырға теләк белдерҙе.
Г.СИРАЕВА.
Форумдың төп ойоштороусылары – район хакимиәтенең йәштәр сәйәсәте секторы (яуаплы – Альбина Ғәзизова) һәм район йәштәренең Яҡташтар берекмәһе. Уны үткәреүҙә республиканың "Йәш яҡташтар берекмәһе” төбәк йәмәғәт йәштәр ойошмаһы ла ярҙам иткән.
Сарала йәштәр өсөн фәһемле лекция-лар уҡылды, "түңәрәк өҫтәл”, дискуссия, уйындар, ҡыҙыҡлы осрашыуҙар ойошторолдо. Мәҫәлән, "Workout Bashkortostan” башҡорт проекты кураторҙарының береһе Роберт Дәүләтшин "Хыялдарҙы нисек маҡсатҡа әйләндерергә һәм уларға өлгәшергә” тигән темаға лекция менән сығыш яһаны. Физкультураны сәнғәт кимәленә күтәреп популярлаштырыуға ҡоролған был йүнәлеш йәштәр араһында киң таралған. Республикала ир-егеттәр көс-таһыллыҡтарын күрһәтеп, турникта ҡатмарлы күнегеүҙәр, трюктар башҡарған фестивалдәр йыш үтә. Йәштәрҙе насар ғәҙәттәрҙән арындырып, иғтибарҙарын сәләмәт йәшәү рәүешенә, физик күнекмәләргә йүнәлткән воркауттарҙы бөтә ауыл-ҡалаларҙа ла үткәрергә мөмкин.
Рәсәй йәштәре союзы проект-тары етәксеһе Анна Лехмустың социаль темаға арналған лекцияһы ла йыйылыусыларҙа ҙур ҡыҙыҡһыныу уятты.
Оҫталыҡ дәрестәренән һуң, йәмәғәт ойошмалары, район хакимиәте һәм ҡунаҡтар йәштәр мөхите, егет һәм ҡыҙҙарҙың ижтимағи тормошта ҡатнашыуы тураһында һөйләшеүгә ҡоролған "түңәрәк өҫтәл” булды.
Форумдың төп өлөшө "Йәштәр башланғыстарын тормошҡа ашырыу мөмкинлектәре” тигән темаға дискуссия менән тамамланды. Уның барышында республиканың йәштәр яҡташтар берекмәләре ассоциацияһы рәйесе урынбаҫары Байрас Азаматов һәм яҡташыбыҙ, райондың йәш депутаттар ассоциацияһының урындағы бүлексәһе етәксеһе Иван Соколов сығыш яһаны.
Ваҡиғаларға бай көн аҙағында, сараны ябыу өлөшөндә йәштәр форумының һөҙөмтәләре иғлан ителде. Шулай итеп, тәҡдим ителгән 7 проекттың өсәүһе - "Экология”, "Спорт”, "Ирекмәнлек” номинацияларында Дипломдарға лайыҡ булды. Форумда Красноусол башҡорт гимназия-интернаты уҡыусылары һәм уны тамамлап төрлө уҡыу йорттарында белем алған студенттар әүҙем ҡатнашты. Шундайҙарҙың береһе – Мәскәү ҡалаһында И.М.Губкин исемендәге Рәсәй дәүләт нефть һәм газ университетының 2-се курс студенты Ильмира Зәйнетдинова форум тәьҫораттары менән уртаҡлашты. "Студенттарҙың ниндәй уй-хыялдар менән йәшәүе, республика, ил тормошонда, төрлө проекттарҙа ҡатнашыуы тураһында белеү бигерәк тә фәһемле булды. Йәштәребеҙ бик әүҙем, һәр ваҡыт яңынан-яңы саралар уйлап сығарып ҡына тора. Беҙгә берҙәм булып, бергә эшләргә кәрәктер, тип уйлайым. Үҙем "Мәскәү һәм Санкт-Петербург ҡалаларында Башҡортостан студенттары һәм аспиранттары ассоциацияһы” ағзаһымын. 2 йыл элек был миңә яңы урында тиҙерәк өйрәнергә булышлыҡ итте. Ҡайҙа ғына уҡыуҙарына ҡарамаҫтан, яҡташтарҙың бер-береһенә ярҙам итеүе һәйбәт күренеш, әлбиттә. Даими үтеп торған осрашыуҙарҙа үҙ телебеҙҙә аралашыуыбыҙ, үҙ йолаларыбыҙҙы онотмауыбыҙ тыуған яҡ менән бәйләнеште тағы ла нығыта. Бөгөнгө форумда ижтимағи хәрәкәттәр етәкселәренән күп нәмәгә өйрәндек, республикала уҙғарылған саралар, киләсәктә беҙгә ниндәй өмөттәр бағлауҙары тураһында белдек. Һуңғы яңылыҡтар һәм йүнәлештәр хаҡында хәбәрҙар булырға мөмкинлек биргән форумды ойоштороусыларға рәхмәт һүҙҙәре еткерәбеҙ”, - тине И.Зәйнетдинова. Уның һүҙҙәрен йәштәр хуплап ҡаршыланы һәм ошондай сараларҙа артабан да ҡатнашырға теләк белдерҙе.
Г.СИРАЕВА.


text:
06.12.2016 / Большой зал
«Тауҙар һулышы»
Рушан БИКТИМЕРОВ (курай)
Программала: башҡорт халыҡ һәм заманса көйҙәр, моңло йырҙар
Вторник, 19.00
Цена : 100 - 300 hум
Башҡортостандың атҡаҙанған артисы
РУШАН БИКТИМЕРОВ (ҡурай)
Ҡатнашалар: БР ХАЛЫҠ ҠОРАЛДАРЫ МИЛЛИ ОРКЕСТРЫ (етәксеһе – Линар ДӘҮЛӘТБАЕВ), Азат АЙЫТҠОЛОВ, Ришат РӘХИМОВ, Ишморат ИЛБӘКОВ, Миңлеғафур ЗӘЙНЕТДИНОВ (ҡубыҙ), Радик ВӘЛМӨХӘМӘТОВ (йыр), Әлфиә ЮЛСУРИНА (йыр), Гүзәл ҮМӘРҒӘЛИНА (думбыра), филармо-нияның ҠУРАЙСЫЛАР КВИНТЕТЫ (Азат БИКСУРИН, Илнур ХӘЙРУЛЛИН, Рушан БИКТИМЕРОВ, Илшат ИШМОРАТОВ), Дмитрий КИТАЕВ (гитара)
һәм башҡалар
Программала: башҡорт халыҡ һәм заманса көйҙәр, моңло йырҙар
«Тауҙар һулышы»
Х.Әхмәтов исемендәге Башҡорт дәүләт филармонияһы солисы, Башҡортостандың атҡаҙанған артисы Рушан БИКТИМЕРОВ тамашасы һөйөүен яулаған абруйлы ҡурайсыларҙың береһе. Уны республикала ғына түгел, ә сит ерҙәрҙә лә ихлас ҡаршы алалар. Рушан БИКТИМЕРОВ ижадын һөйөүселәрҙе шатландырырға ашығабыҙ: 6 декабрь Х.Әхмәтов исемендәге Башҡорт дәүләт филармонияһы мауыҡтырғыс ҡурай, йыр моңона тулы «Тауҙар һулышы» яңы концерт программаһына саҡыра. Рушан БИКТИМЕРОВ һәм уның ижадташ дуҫтары башҡарыуындағы халыҡ һәм заманса көйҙәрҙе тыңлап, хис-тойғолар ҡайнарлығында ләззәт алып, рухи аҙыҡ туплап ҡайтырһығыҙ.
«Тауҙар һулышы» тип исемләнгән серле, тетрәндергес кисәлә БР ХАЛЫҠ ҠОРАЛДАРЫ МИЛЛИ ОРКЕСТРЫ (етәксеһе – Линар ДӘҮЛӘТБАЕВ), Азат АЙЫТҠОЛОВ, Ришат РӘХИМОВ, Ишморат ИЛБӘКОВ, Миңлеғафур ЗӘЙНЕТДИНОВ (ҡубыҙ), Радик ВӘЛМӨХӘМӘТОВ (йыр), Әлфиә ЮЛСУРИНА (йыр), Гүзәл ҮМӘРҒӘЛИНА (думбыра), филармо-нияның ҠУРАЙСЫЛАР КВИНТЕТЫ (Азат БИКСУРИН, Илнур ХӘЙРУЛЛИН, Рушан БИКТИМЕРОВ, Илшат ИШМОРАТОВ), Дмитрий КИТАЕВ (гитара) һәм йәш таланттар ҡатнаша.
2000 йылдан алып бөгөнөгө көнгә тиклем Рушан Салауат улы Хөсәйен Әхмәтов исемендәге Башҡорт дәүләт филармонияһында билдәле йырсы, Башҡортостандың халыҡ артисы Радик Вәлмөхәмәтов етәкселегендәге төркөмдә эшләй.
Рушан БИКТИМЕРОВтың виртуоз уйнауы төрлө ҡала, республика һәм региональ-ара, Бөтә Рәсәй конкурстарында һәм фестивалдәрҙә тейешлесә баһалана. Ул Ишмулла Дилмөхәмәтов исемендәге һәм Ғата Сөләймәнов исемендәге республика ҡурайсылар конкурстарында – беренсе урын яулай. Музыкант «Яңы исемдәр» мәрхәмәтлек фонды стипендиаты ла.
БИКТИМЕРОВ Рушан – республика сараларының әүҙем ҡатнашыу-сыһы: Мәскәүҙә, Ырымбурҙа, Санкт-Петербурга үткәрелеп килгән Республика көндәрендә, ЮНЕСКО һәм Бөтә башҡорттары ҡоролтайы юлы буйынса хөкүмәт делегация составында Рәсәй һәм сит ил төбәктәренә сыға.
Республика сәнғәт оҫталары менән бергә башҡорт милли сәнғәтен Әзербайжанда, Хакас республикаһында, Төркиә, Германия, Испания, Франция, Андорре һәм Эстония илдәрендә лайыҡлы яҡлай.
Ҡурай моңо һөйөүселәр, тамашаға рәхим итегеҙ!


text:
Күңел йәмле булһа, донъяң да матур30-10-2013, 00:40 // Йәмғиәт // Баҫып сығарырға
Федоровка ауылында йәшәүсе оҫтабикәне бөтә район белә тиһәм дә, яңылыш булмаҫ, сөнки уның ҡул эштәре бер генә күргәҙмәнән ҡалмай, һәр саҡ яңынан-яңы өлгөләре менән халыҡты әсир итә. Үҙ шөғөлөнә башҡаларҙың һоҡланып ҡарауынан Рәсимә Солтанованың күңеле йәнә үҫә, талпына, ирекһеҙҙән ҡулдары энә менән епкә тартыла. Уның ҡул йылыһынан барлыҡҡа килгән илаһи мөғжизәләр һәр тарафта балҡып тора.
Шулай ҙа геройымдың сәйләндән яһалған сәскәләре менән нығыраҡ танышырға булдым. Төрлө төҫтәге миләүшәләр, ынйы, рауза, ромашка сәскәләрен тереләре янына ултыртҡанда ла айырыуы ҡыйын. Бөгөн сауҙа нөктәләрендә әллә күпме төрлө сәйлән һатыла, әммә улар ысын оҫта ҡулында ғына бар гүзәллегендә балҡый алалыр.
– Махсус магазиндарҙан килолап сәйлән, мәрйен һатып алам, мулине менән ептәрҙе лә алдан әҙерләп ҡуям, – ти оҫта ханым. – Көн дә ниндәй ҙә булһа ҡул эшенә тотонмаһам, күңелем толҡа тапмай. Бар донъямды онотоп, улар менән мауыҡһам, ваҡыттың үткәнен дә һиҙмәйем. Ауыл ерендә йәшәгәнлектән, эш күп. Шуға күрә яратҡан шөғөлөмә төн йоҡоларымды ҡалдырып ултырырға тура килә, – ти Рәсимә Солтанова.
Әлбиттә, ҡул эштәре менән булышыу өсөн сабырлыҡ та, тырышлыҡ-тәүәккәллек тә кәрәк. Шунһыҙ һин теләгән әйберҙең килеп сыҡмауы ла мөмкин. Бер генә өлгөнө тыуҙырыу өсөн дә ҡайһы саҡ әллә нисәмә ай ваҡыт кәрәк. Әммә матурлыҡ күңелеңде бер арбағас, унан айырылыуы мөмкин түгел.


text:
Республикаға Венгриянан һыйырҙар килтерелде Фото: Андрей Старостин
Республикаға Венгриянан һыйырҙар килтерелде
Республикаға Венгриянан һыйырҙар килтерелде Фото: Андрей Старостин
ӨФӨ, 2015 йыл, 28 июль. /«Башинформ» мәғлүмәт агентлығы, Розалиә Вәлиева/.
Ауырғазы районының «Уңыш» ауыл хужалығы етештереү кооперативына Венгриянан голштин-фриз тоҡомло 136 баш башмаҡ килтерелде. Был хаҡта республика Ауыл хужалығы министрлығының матбуғат хеҙмәте хәбәр итә.
Хужалыҡ етәксеһе Радик Рафиҡов һүҙҙәренсә, хәҙерге ваҡытта малдар карантинда тотола, һуңынан уларҙы Иҫке Әпсәләм ауылындағы 1200 баш һыйырға иҫәпләнгән һөтсөлөк-тауар фермаһына күсерәсәктәр.
Хужалыҡта һәр һыйырҙан уртаса 19 килограмм һөт һауып алына, был былтырғыға ҡарағанда 1,7 килограмға күберәк. Көн һайын хужалыҡ Дәүләкән һөт комбинатына 18-19 тонна һөт тапшыра. Яңы таналар һөт бирә башлағас, был күрһәткестәр артыр, тип өмөтләнә «Уңыш» ауыл хужалығы етештереү кооперативы малсылары. Сит илдән килтерелгән һыйырҙар сентябрь-декабрь айҙарында быҙаулаясаҡ.


text:
«Юлдаш» радиоһы инвалид балаларға ярҙам йөҙөнән «Күңел йылыһы» марафонын ойошторҙоФото: «Юлдаш» мәғлүмәт һәм йыр-моң каналы
«Юлдаш» радиоһы инвалид балаларға ярҙам йөҙөнән «Күңел йылыһы» марафонын ойошторҙо
«Юлдаш» радиоһы инвалид балаларға ярҙам йөҙөнән «Күңел йылыһы» марафонын ойошторҙоФото: «Юлдаш» мәғлүмәт һәм йыр-моң каналы
ӨФӨ, 2016 йыл, 20 май. /«Башинформ» мәғлүмәт агентлығы, Гөлфиә Акулова/.
20 майҙа «Юлдаш» мәғлүмәт һәм йыр-моң каналы «Күңел йылыһы» тип аталған марафон үткәрә. Сара Башҡортостандың «Әсә йөрәге» әсәләр советы төбәк йәмәғәт ойошмаһы менән берлектә ойошторолдо.
Төп маҡсат — һаулыҡ мөмкинлектәре сикләнгән балаларға, шулай уҡ инвалид бала тәрбиәләгән ғаиләләргә мәғлүмәти һәм матди ярҙам күрһәтеү.
Марафон барышында уңайлы мөхит, инклюзив белем биреү, коррекция мәктәптәрендә уҡыу, спорт менән шөғөлләнеү, шифахана-курорт дауалауы, социаль страховкалау, инвалид балаларҙың ижади бәйгеләрҙә ҡатнашыуы мәсьәләләре күтәрелә. Унда инвалид балалар менән шөғөлләнгән ойошмалар, табиптар, уҡытыусылар, Башҡортостандың Хеҙмәт һәм халыҡты социаль яҡлау министрлығы вәкилдәре, инвалид балалар ҡатнаша.
Башҡортостандың «Әсә йөрәге» әсәләр советы төбәк йәмәғәт ойошмаһы махсус иҫәп асты. Бөтә аҡса инвалид балаларҙы социаль реабилитациялауға йүнәлтелә. Иҫәптең реквизиттары — «Юлдаш» радиоһының рәсми сайтында һәм «Бәйләнештә» төркөмөндә.
Радиомарафон киске сәғәт 9-ға тиклем дауам итә. Алып барыусыларға һәм ҡунаҡтарға (347) 273-88-66, 273-68-47 телефондары буйынса тура эфирҙа һорауҙар бирергә мөмкин.


text:
Мәшәҡәттәргә ҡарамай, хәбәрләшеп торайыҡ
30 апреля 2016 йыл | Хаттар
Шиғриәт тулҡынында
-Бик тә ваҡытлы килеп сыҡтығыҙ, Фатима апай! Бер килгәндә беҙҙең уҡыусыларыбыҙҙың нимәгә һәләтле икәндәрен ҡарап ултырығыҙ, Шиғриәт байрамы үткәрергә йөрөйбөҙ, - тигәс, шатланып риза булдым.
Башланғыс класс уҡыусылары бер бүлмәгә йыйылған, сараны башларға ғына торалар ине.
Бер-бер артлы мәктәп балалары үҙҙәренең шиғырҙарын һөйләргә тотондолар. Сығыштары бик матур булды. Әлбиттә, был эштә ойоштороусыларҙың да, уҡытыусыларҙың да өлөшө ҙур.
Бына Гөлнур Әнүәр ҡыҙы бәйгелә еңеүселәрҙе билдәләне, ҡатнашыусыларға рәхмәт әйтте. Мин дә үҙемдең иҫемдә ҡалған Радик Хәкимйәндең "Тормош беҙгә ҡәҙерле” тигән шиғырын яттан һөйләнем.
Атайҙарын күрмәй үҫкән быуын
Беҙ бит 41-се йылда тыуғандар.
Ҡәһәрле ауыр һуғыш әфәттәрен
Беҙ ҙә күреп үҫтек, туғандар.
Икмәк, бәрәңгегә зарығып үҫтек,
Төрлө үләндәрҙе ашаныҡ.
Бала саҡ ул беҙҙең булманы ла,
Үҫмер килеш эшләй башланыҡ.
Һуғыш осоро балалары өсөн
Етемлек гел алдан йөрөнө.
Атай наҙын күрмәй үҫкәнгәлер
Был тормошта иртә өлгөрҙөк.
Юлыбыҙҙа маяҡ булды һәр саҡ
Намыҫ, иман, дуҫлыҡ, ғәҙеллек.
Тау-үрҙәргә юлды үҙебеҙ ярҙыҡ,
Шуға беҙгә тормош ҡәҙерле.
Беҙҙе Нәжметдин Фәрхшатов ағай уҡытты. Үгеҙ егеп Еҙем-Ҡарандан уҡытырға йөрөр ине. Үҙенең патефонын алып килеп, беҙҙе йырларға өйрәтте, төрлө саралар ойошторҙо. Һуғыштан һуңғы ауыр йылдар. Ручка юҡ. Яңы йылға тиклем ҡәләм, аҙаҡ ҡара менән яҙыштыҡ…
Башланғыс класс уҡыусылары таралыша башланы, ә урта һәм өлкән кластар Бөтә донъя шиғриәт көнөнә арналған әҙәби флешмоб башланыуын
көтөп ҡалдылар. Гөлнур Әнүәр ҡыҙы Батыршина башта Шиғриәт көнөнөң тарихы менән таныштырып, презентация күрһәтте. Уҡыусылар күренекле рус һәм башҡорт шағирҙарын иҫкә төшөрҙөләр. Күп тә үтмәй, һәр класс үҙҙәре ятлаған шиғырҙарын рус телендә лә, башҡорт телендә лә һөйләп ишеттерҙе.
Мин ҡайтырға йыйынғанда уҡыусыларҙың көр тауышынан мәктәп гөр килә ине.
Үҙем оло юлдан атлап ҡайтып барам, үҙем изге теләктәремде тағы ла ҡабатлайым: шулай гөрләп торһон белем усаҡтары, балаларҙың шат тауыштары бер ваҡытта ла тынмаһын, донъялар тыныс булһын.
Фатима САФИНА,
ветеран уҡытыусы.
Ибраһим ауылы.
Эшсе һөнәрҙәре тимерлеге
Красноусолдағы элекке 130-сы һанлы һөнәрселек училищеһы, хәҙер Талбазы күп профилле колледжының Красноусол филиалы районыбыҙҙа ауыл хужалығы өсөн кәрәкле белгестәр әҙерләүсе берҙән-бер уҡыу йорто булып тора. Бында Миҙхәт Әхмәт улы Иҙрисов етәкселегендә үҙ эшенең оҫталары булып торған берҙәм, татыу, изге күңелле коллектив тупланған. Белем усағына уҡырға килгән төрлө кимәлдәге балаларҙы үҙ ҡанаты аҫтына алып, һәр ваҡыт ҙур һорау менән файҙаланылған, бынамын тигән эшсе һөнәрҙәренә уҡытып сығаралар.Бында минең энекәшем Рөстәм Сөләймәнов та уҡып, иретеп йәбештереүсе, ташсы-мейессе һөнәрҙәрен алып сыҡты, ғинуар айында ҡулына диплом алды. 9-сы кластан һуң уҡырға инеп, ике йылдан ашыу белем алыу арауығында миңә йыш ҡына уның (үкһеҙ етем булғанлыҡтан) янына, училищеға барып йөрөргә тура килде. Ниндәй генә һорау менән мөрәжәғәт итһәң дә, бындағы хеҙмәткәрҙәр ниндәй генә вазифа биләүенә ҡарамаҫтан, һиңә ярҙам итер, фәһемле кәңәштәрен бирер ине. Тәүгеһенән тыуған йорттарынан айырылып сыҡҡан үҫмерҙәр өсөн янып-көйөп, һәр аҙымын контролдә тотоп, белем биреп кенә ҡалмай, ысын кешеләр итеп тәрбиәләп тә сығарыуҙары хуплауға лайыҡ. Бының өсөн филиал мөдире М.Ә.Иҙрисовҡа, уҡытыусыларға, бигерәк тә Рөстәмдең мастерҙары Закир Сөләймәнов менән Әфҡәт Әбделмәновҡа, төркөм етәксеһенә рәхмәт һүҙҙәремде еткерәм. Эштәрендә уңыштар теләп ҡалам.
Рәсилә ИШМОРАТОВА.
Игенйылға ауылы.
Күңелдәргә яҡты өмөттәр уятып тағы ла яҙ етте, ҡарҙар ирей, юлдар асыла.
Соҡор (Ровенская) урамы буйлап көньяҡтан төньяҡҡа табан килеп, полиция идаралығы бинаһы эргәһенән йәйәүле кешеләр ҙә, машиналар ҙа саҡ-саҡ үтеп йөрөй. Ҙурлығы 0,5 м 2, тәрәнлеге 12-15 см-ға еткән соҡорҙар барлыҡҡа килгән. Был соҡорҙар Совет урамы буйлап, Гагарин урамы киҫелешенә тиклем дауам итә. Халыҡты социаль яҡлау бүлеге бинаһы тапҡырындағы соҡорҙар урамдың йәмен ебәрә, кешеләр күңелендә нәфрәт тойғолары тыуҙыра.
Күренешенә, боҙолоп бөтөүенә ҡарағанда, был юл ундарса йыл тәрбиә, ремонт күргәне юҡ.
Юл төҙөлөшө эшенә бәйле етәксе иптәштәр, Красноусол ауыл биләмәһе башлығы Р.З.Мөхәмәҙиева килеп күрһен һәм соҡорҙарҙы бөтөрөргә ярҙам итһен ине.
Вилдан ШӘРИПОВ.
Красноусол ауылы.


text:
Бер мандатҡа – биш дәғүәсе30-08-2014, 05:39 // Сәйәсәт // Баҫып сығарырға
43-сө һайлау округына Ағиҙел ҡалаһы, Ҡалтасы районы, өлөшләтә Краснокама районы менән Дүртөйлө ҡалаһы һәм районы биләмәләре ҡарай.
Республиканың Үҙәк һайлау комиссияһы был мөһим кампанияны үткәреү буйынса вәкәләттәрҙе тулы кимәлдә Ҡалтасы районының территориаль һайлау комиссияһына йөкмәткән, тейешле документтарҙы, сараларҙың календарь планын раҫлаған. Комиссия рәйесе Татьяна Мухнурова әйтеүенсә, әҙерлек эше ойошҡан бара. Округ буйынса бер депутат мандатына биш кандидат дәғүә итә: Өфө ҡалаһындағы “Перспектива 21” яуаплылығы сикләнгән йәмғиәте директоры Зәнфир Ғәбиҙуллин “Ғәҙел Рәсәй” сәйәси фирҡәһенең Башҡортостандағы төбәк бүлексәһе тарафынан депутатлыҡҡа кандидат итеп күрһәтелһә, Ҡыуатов исемендәге республика клиник дауаханаһы табибы, “Берҙәм Рәсәй” сәйәси партияһы ағзаһы Рим Каланов үҙ-үҙен тєљдим иткєн. “БВС Евразия” яуаплылығы сикләнгән йәмғиәте электромеханигы, Краснохолм ауылында йәшәгєн Винер Шәмсетдиновты — Рәсәй Федерацияһының Коммунистар партияһы, “Арлан технологик транспорт идаралығы” яуаплылығы сикләнгән йәмғиәтенең инженер-механигы Ғәмил Шәриповты — Рәсәй Либераль-демократик партияһының Башҡортостан төбәк бүлексәһе, ә республиканың Адвокаттар палатаһы президенты Булат Йомаҙиловты “Берҙәм Рәсәй” сәйәси фирҡәһе кўрћєткєн. Әлеге ваҡытҡа бар кандидаттар ҙа һайлау фонды булдырған, ышаныслы кешеләрен билдәләп, агитация эше алып бара.
Район һәм ҡалаларҙа барлыҡ ойоштороу сараларын территориаль һайлау комиссиялары кїйлєй. 29 августан участка һайлау комиссиялары эш башлаясаҡ. Һуңғы ҡанундарға ярашлы, комиссия биш йылға бер тәғәйенлєнгєнлектән, кадрҙар йәһәтенән ҡыйынлыҡтар юҡ. Белгестәрҙең әҙерлек кимәле юғары, тәжрибә етерлек. Өҫтәмә уҡыуҙар ҙа ҡаралған.
Территориаль һайлау комиссиялары 14 сентябрҙә тауыш биреү участкаларына килә алмаѓандарға теркәүҙән төшөү тураһында таныҡлыҡтар биреүен дауам итә. 4 сентябрҙән был эште участка комиссиялары башҡарасаҡ.


text:
Йыл һайын төбәктә 4 меңдән ашыу бала төрлө ауыр сир менән реанимация бүлегенә эләгә, шул иҫәптән 250-нән ашыу бала – ағыуланыу һөҙөмтәһендә. Ололарҙың иғтибарһыҙлығы арҡаһында сабыйҙар медикаментоз юл менән (дарыуҙы күп ҡулланыу), көнкүреш химияһы, аҙыҡ-түлек, хатта алкоголь менән ағыулана. Өлкәнерәктәр араһында дарыу ашап, үҙ-үҙенә ҡул һалырға маташыусылар ҙа бар. Ҡыҙғанысҡа ҡаршы, ҡайһы саҡта бындай хәлдәр фажиғә менән тамамлана.
Йыл һайын төбәктә 4 меңдән ашыу бала төрлө ауыр сир менән реанимация бүлегенә эләгә, шул иҫәптән 250-нән ашыу бала – ағыуланыу һөҙөмтәһендә. Ололарҙың иғтибарһыҙлығы арҡаһында сабыйҙар медикаментоз юл менән (дарыуҙы күп ҡулланыу), көнкүреш химияһы, аҙыҡ-түлек, хатта алкоголь менән ағыулана. Өлкәнерәктәр араһында дарыу ашап, үҙ-үҙенә ҡул һалырға маташыусылар ҙа бар. Ҡыҙғанысҡа ҡаршы, ҡайһы саҡта бындай хәлдәр фажиғә менән тамамлана.
Әлеге көндә республикала кредит ойошмаларының 1 356 бүлексәһе бар (йыл башында был күрһәткес 1 286-ға тиң булған). Кредит баҙарына яңы банктар ҙа килгән: ғинуарҙа Башҡортостанда 76 ойошма иҫәпләнһә, әле улар 82-гә еткән.
Илдәге менән сағыштырғанда, бында бөтөнләй икенсе хәл күҙәтелә: йыл дауамында Рәсәйҙә 1 012 кредит ойошмаһынан 993 кенә ҡалған.
1) финанс ярҙамы күрһәтеүҙе һорап яҙылған ғариза (билдәләнгән форма буйынса);
2) шәхси эшҡыуарҙарҙың берҙәм дәүләт реестрынан күсермә нөсхәһе (йәки шәхси эшҡыуар (ШЭ) тарафынан раҫланған);
3) шәхси эшҡыуарҙың паспорт күсермәһе (ШЭ тарафынан раҫланған);
4) бөтә төр бюджеттар һәм бюджеттан тыш фондтар алдында бурысы булыу-булмауы тураһында һалым органдарынан алынған белешмәнең төп нөсхәһе;
Үҙем Шаран районының Покровка ауылы эргәһендәге күлде ҡуртымға биреүҙәрен һорап, өс йыл элек ғариза менән мөрәжәғәт иткәйнем. Хакимиәттән әлегәсә аныҡ ҡына яуап ишеткәнем юҡ. Шул түгелме административ кәртә?
– Программала кемделер йәшенә ҡарап сикләү ҡаралмаған, финанс ярҙамына шәхси эшҡыуар ҙа, юридик ойошмалар ҙа өмөт итә ала. Тик уларҙың бюджет һәм бюджеттан тыш фондтарға түләнмәгән һалымдары йәки башҡа төр бурыстары булмаҫҡа тейеш. Был 2007 йылдың 24 июлендә ҡабул ителгән "Рәсәй Федерацияһында бәләкәй һәм урта эшҡыуарлыҡты үҫтереү тураһында"ғы Федераль закон менән нығытылған.
“Башҡорт эшҡыуарлығы” конкурсы тәүге көндәрҙән үк үҙенең йәшәүгә һәләтлелеген дәлилләне. Урындарҙан килгән мәҡәләләр ҙә, профессиональ журналистар яҙғандары ла көнүҙәклеге менән айырылып торҙо. Үҙ эшенә яңы тотоноусы йүнселдәр өсөн гәзит материалдары үҙенсәлекле әсбапҡа әйләнде. “Аналитика яҙығыҙ, башҡа төбәктәр менән сағыштырыу бирегеҙ, эшҡыуарҙың күңел торошон асығыҙ, ҡыйынлыҡтарҙы, стрестарҙы, психологик кәртәләрҙе еңергә өйрәтегеҙ, нисек эшләү ысулдарын күрһәтегеҙ, субсидия алыу алымдарын тәфсирләп ҡағыҙ битенә төшөрөгөҙ, техника һатыусылар менән бәйләнешкә инергә ярҙам итегеҙ”, – тигән теләкте район һәм ауылдарҙа булғанда гел ишетергә тура килде.
Үҙәге Иҫке Сибай ауылы булған Молотов исемендәге колхозда ла ағас әҙерләү өсөн бригада төҙөлә. Бригадиры итеп ауыл уҙамандарының береһе Мазһар олатай тәғәйенләнә. Ул, үҙ эшенә намыҫ менән ҡарап, һәр нәмәне еренә еткереп башҡарыусыларҙың береһе ине. Бер ҡышты, бригадаһына ете-һигеҙ кешене туплап, Бетерә тигән ауылға ағас ҡырҡырға китәләр. Тик фатир табыу үҙе бер бәлә була. Йәшәү урынын күмәкләп эҙләп табалар, уның хужаһы ире һуғышта һәләк булған тол ҡатын икән. Үҙе хәлле генә йәшәй. Кәүҙәгә лә ярайһы: таҙа, көс-дәрте ташып тора.
“А” нөктәһендәге дежур Ғәзинур “Б”-лағы Рәмилгә шылтырата. Шаярып:
— Ғәзинур, эскәнһең бит, әй, нишләп эш ваҡытында тәртип боҙаһың? — ти.
— Ә-ә... Еҫе ныҡ киләме?
“Көньяҡ” совхозының бер бүлексәһе булған хужалыҡ тиҫтә йыл элек “Уҫылы” яуаплылығы сикләнгән йәмғиәте итеп ойошторолған, бар көс малсылыҡ менән игенселекте тергеҙеүгә йүнәлтелгән. Йылҡысылыҡҡа ла иғтибар һүрелмәгән.


text:
Хеҙмәтенә күрә - хөрмәте
22 марта 2014 йыл | Уңғандарыбыҙ
Үҫеп килеүсе йәш быуынға белем һәм тәрбиә биреүҙәге оҙайлы, емешле хеҙмәттәре өсөн:
Фәнүзә Әсҡәт ҡыҙы ЙӘНЕШЕВА – Красноусол ауылы 2-се урта дөйөм белем биреү мәктәбе муниципаль дөйөм белем биреү бюджет учреждениеһы директорының тәрбиә эштәре буйынса урынбаҫары;
Фәнүзә Әсҡәт ҡыҙы ЙӘНЕШЕВА – Красноусол ауылы 2-се урта дөйөм белем биреү мәктәбе муниципаль дөйөм белем биреү бюджет учреждениеһы директорының тәрбиә эштәре буйынса урынбаҫары;
Бында насар йәшәү мөмкин түгел
22 марта 2014 йыл | Урындағы үҙидара
Район хакимиәте башлығы Рәмил Зәкәриә улы Бохаров, төрлө ойошма, учреждение вәкилдәренең халыҡ менән сираттағы осрашыуы Толпар ауыл биләмәһендә үтте. Башта Толпар ауыл биләмәһенең ерҙәрен киңәйтеү йәғни генераль планына үҙгәрештәр индереү мәсьәләһе буйынса асыҡ тыңлау уҙғарылды. Был план Мәскәүҙә хуплау тапһа, киләсәктә урындағы халыҡҡа 50 шәхси йорт төҙөү өсөн участка бүлеүгә мөмкинселек буласаҡ. Һүҙ ыңғайында әйтеп үтергә кәрәк, бөгөн Толпарҙар өсөн ер мәсьәләһе иң төп проблемаларҙан һанала. Ер участкалары булмау сәбәпле, хәҙер нисәмә йылдар инде йәштәр үҙ йорттарын төҙөй алмай ыҙалана.
Нимә? Ҡайҙа? Ҡасан?
22 марта 2014 йыл | Яңылыҡтар
Районда* Кисә Яугилде мәктәбендә күренекле шағир Кәрим Булаттың (Кәрим Сәлимов) 65 йәшенә арналған ижад кисәһе уҙғарылды.
* 25-28 мартта Салауат ҡалаһында "Башҡорт теле һәм әҙәбиәте йыл уҡытыусыһы” конкурсы үтә. Унда район данын Красноусолдағы 3-сө мәктәп уҡытыусыһы, "Башҡорт теле һәм әҙәбиәте йыл уҡытыусыһы” район конкурсы еңеүсеһе Флүзә Баязитова яҡлаясаҡ. Флүзә Фәрүәз ҡыҙына уңыштар теләйбеҙ.
Ауылыбыҙ күркәмлеге беҙҙең эшмәкәрлеккә бәйле
17 марта 2014 йыл | Йәмғиәт
Александр Викторович Хлескин етәкселегендәге 12 кешенән торған "Ғафури коммуналь хужалығы” Идарасы компанияһы” ЯСЙ-е Красноусолда күп ҡатлы йорттарҙы хеҙмәтләндереү менән шөғөлләнә.
Алты алтын миҙал һәм беренсе урын!
17 марта 2014 йыл | Спорт
Сочиҙа Паралимпия уйындары дауам итә. Олимпия уйындарынан айырмалы булараҡ, Рәсәй спортсылары беренсе көндә үк юғары күрһәткестәргә өлгәште. Ватандаштарыбыҙ ике көндә биш алтын миҙал яулап, миҙалдар һаны буйынса команда беренселегендә алдынғы урынға сыҡты.


text:
Алтынғош
Алтынғош, ялан сыйырсығы, алһыу ҡош (рус. Розовый скворец, лат. Sturnus roseus)— сыйырсыҡтар ғаиләһендәге ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҙурлығы сыйырсыҡтай. Туп булып йөрөйҙәр. Башы, ҡанаттары, ҡойроғо ҡара, кәүҙәһенең ҡалған өлөшө матур алһыу төҫтә. Ата ҡоштоң башында йәшкелт ялтырауыҡлы ҡара бүрке бар. Башҡа ҡоштар менән бутарлыҡ түгел.
Тауышы[үҙгәртергә | вики-тексты үҙгәртергә]
Киҫкен сыйылдаҡ һәм ҡыжҡылдаҡ тауышлы.
Йәшәү рәүеше[үҙгәртергә | вики-тексты үҙгәртергә]
Ташлы һәм ҡабаҡлы асыҡ урындарҙа йәшәй. Башлыса сиңерткә, төрлө бөжәктәр менән туҡлана. Күсмә ҡош. Урыны менән киң генә таралған.
Күмәкләшеп бер тирәлә оялайҙар. Оялары ҡабаҡ ярыҡтарында, таш өйөмдәре араһында була. 4—6 бөртөк аҡһыл зәңгәр йомортҡа һала. Зарарлы бөжәктәрҙе ҡырып, ҙур файҙа килтерә.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. — Өфө, 1986. — ИБ № 3478 28.693.35 И 90


text:
Матур ҙа, үҙенсәлекле лә…25-07-2017, 01:25 // Баҡса // Баҫып сығарырға
Иң тәү алдан борма-борма юлды күҙ алдына килтереү өсөн һыҙып сығырға кәрәк. Һуңынан уның буйынса 20-25 сантиметр тәрәнлектә тупраҡ – ерҙең өҫкө ҡатламы алына. Әгәр ҙә майҙансыҡ торфлы йәки ҡомло булһа, аҫҡа тигеҙләп ваҡ ҡырсынташ, эре ҡом йәйелә. Киҫентеләрҙе ултырта барған һайын еңелсә генә ағас сүкеш менән һуҡҡылап ҡуялар. Был улар ултырып етһен, һуңынан ҡырынаймаһын өсөн эшләнә. Төҙөп бөткәс, аралары ҡом, ваҡ таштар менән тултырыла. Һуҡмаҡ ҡырҙарына тупраҡ һалына.
Бындай һуҡмаҡты ҡарап тороу бик ябай. Ҡайһы кеше, ҡиммәтерәк булһа ла (матурлыҡ һәр саҡ сығым талап итә), түмәрҙәрҙең өҫтөн фунгицидтар, сереүгә ҡаршы препараттар менән эшкәртә. Ә иң ҡулайы – 10 литр һыуға 500 грамм баҡыр иретеп, ябай һыу һипкес (лейка) менән һибеп сығыу.


text:
Өфөлә туннель төҙөү планлаштырыла
Өфө үҙәгендә Достоевский урамынан Ибрагимов бульварына тиклем һуҙыласаҡ тоннель төҙөү планлаштырыла. Был Цюрупа урамында транспорт хәрәкәтен көйләү өсөн эшләнә. Был хаҡта мэрияла үткән матбуғат конференцияһында Өфө хакимиәтенең архитектура һәм ҡала төҙөлөшө баш идаралығының начальнигы урынбаҫары Галина Чиглинцева хәбәр итте.
— Туннель төҙөлөшөн планлаштырыу проекты ҡаралған һәм раҫланған, — тине ул.
Шул уҡ планлаштырыу проектында Октябрҙең 50 йыллығы урамынан Революция урамына табан юл үткәргес төҙөү ҡаралған. Галина Чиглинцева һүҙҙәренә ҡарағанда, әле Өфөлә барған төҙөлөш эштәрен иҫәптә тотоп, ике объект та техник яҡтан тормошҡа ашырырлыҡ. Әлегә финанслау мәсьәләһе генә килеп тыуа, был проекттарҙы тормошҡа ашырыу сроктары ла ошо мәсьәләгә бәйле.


text:
Башҡортостан биләмәһе буйлап «Интеллектуаль Ебәк юлы» карауаны үтәФото: Олег Яровиков
Башҡортостан биләмәһе буйлап «Интеллектуаль Ебәк юлы» карауаны үтә
Башҡортостан биләмәһе буйлап «Интеллектуаль Ебәк юлы» карауаны үтәФото: Олег Яровиков
ӨФӨ, 2015 йыл, 13 май. /«Башинформ» мәғлүмәт агентлығы, Ләйлә Аралбаева/.
17 июлдә Севастополдә инновациялы халыҡ-ара проект — «Интеллектуаль Ебәк юлы» автокарауаны башлана. Ул Ҡырғыҙстан Республикаһының Ысыҡкүл буйында тамамлана. 5 сентябргә тиклем 60 ҡатнашыусы 11 ҙур ҡалала туҡтап, дүрт ил (Рәсәй, Ҡаҙағстан, Ҡырғыҙстан, Тажикстан) аша үтә. Улар — Севастополь, Ярославль, Яр Саллы, Ырымбур, Өфө, Астана, Алматы, Нарын, Ош, Бишкәк, Дүшәнбе.
Бөгөн, 13 майҙа, «Башинформ» агентлығының конференциялар залында сараны ойоштороусылар яңы проект хаҡында һөйләне.
Карауанда Рәсәйҙең, Ҡырғыҙстандың, Ҡаҙағстандың, Тажикстандың, Ҡытай Халыҡ Республикаһының һәм Һиндостандың белем биреү университеттары һәм ғилми-тикшеренеү институттары ҡатнаша. Карауан сиктәрендә ғилми-ғәмәли конференциялар һәм форумдар, түңәрәк өҫтәлдәр, этник фестивалдәр ҡаралған. 29-30 июлдә Өфөлә Һинд мәҙәниәте фестивале һәм түңәрәк өҫтәлдәр уҙа.
Быйыл проект рус ғалимы, дәүләт һәм йәмәғәт эшмәкәре П.П.Семенов-Тян-Шанский иҫтәлегенә арналған. Был йылда уның Урта Азияға барыуына һәм рус экспедицияһының Тянь-Шань тауына менеүенә 160 йыл тула. Шулай уҡ карауанда ҡатнашыусылар үҙҙәренең проектын Бөйөк Еңеүҙең 70 йыллығына бағышлай.
Киләсәктә сараны Европа һәм Азия университеттарын йәлеп итеп, йыл һайын ойошторорға планлаштырыла.


text:
«Башинформ» агентлығы Дәүләкәндә мобиль редакция аса
ӨФӨ, 2016 йыл, 9 июнь. /«Башинформ» мәғлүмәт агентлығы/.
Кесаҙна, 9 июндә, «Республика Онлайн» проекты сиктәрендә, «Башинформ» агентлығының мәғлүмәт хеҙмәте Дәүләкән районына бара. «Глория» кафеһында мобиль редакция асыла. Көн дауамында агентлыҡ хәбәрселәре Дәүләкән ҡалаһы һәм районының инфраструктура, социаль, мәҙәни объекттарын ҡарай, халыҡ менән осраша, йәмәғәт фекере лидерҙары менән әңгәмәләшә.
Шулай уҡ Дәүләкән районы хакимиәте башлығы Илшат Фазрахманов менән осрашыу, райондың инвестиция проекттарын тормошҡа ашырыу барышын яҡтыртыу, предприятиелар эше менән танышыу ҡаралған. Эш сәфәре йомғаҡтары буйынса бөтә мәҡәләләр «Башинформ» мәғлүмәт агентлығы һәм «Йәмәғәт электрон гәзите» сайттарында баҫыла.


text:
4. Кинйәбулат ауылынан сыҡҡан шағир, сатирик. 9. Әйле ырыуынан сыҡҡан халыҡ шағиры. 10. Агрессив милләтсе. 11. "Ҡараһаҡал" романын кем яҙған? 13. Кеҫәләге бәйләнеш сараһы. 15. Ҡышҡы, шулай уҡ бассейндағы спорт ҡоролмаһы. 19. "Һөтлө" ҡош. 23. Операның шым "әшнәһе". 24. "Яҡшы (....) үҙен үҙе маҡтай". 25. Ҡулсалы планета. 27. Пәйғәмбәрҙең күккә артылышын билдәләү байрамы. 28. Индеецтар "тирмәһе". 29. Күпереп бешкән аҡ икмәк. 30. Хәҙерге абиссин. 32. Балтаның "тотҡаһы". 36. Ауыр ҡайғылы, фажиғәле хәл. 37. Йүкә ағасынан һуйып алынған "тире".
1. Тәүге ҡышҡы Олимпия уйындары ҡасан, ниндәй илдә үткән?
2. Олимпия уйындарын асҡанда илдең иң мәшһүр спортсыларының береһе телмәр тота. Ул нимә тип атала?
3. Беҙҙең илдә Олимпия уйындары тәүге тапҡыр ҡасан үткәрелгән?
4. Имә торған кәнфиткә исемен биргән көньяҡ емеше. 9. Театр режиссеры. 10 Ҡармаҡ ебенә тағылған “бакен”. 11. Йыйынға ебәрелгән вәкил. 13. “Башҡортостан” гәзитенең элекке баш мөхәррире, министр булып та эшләгән. 15. Утын үлсәү берәмеге. 19. Ырымбур өлкәһенән сыҡҡан әҙиптәр араһындағы Йыһат. 23. Башы һыуҙа, ҡойроғо тауҙа. 24. Кемгә булһа ла ҡушылған эш.


text:
«Арҡайым» биләмәһендә фольклор фестивале үтәсәк
6-сы июлдән 7-һенә тиклем Силәбе өлкәһенең «Арҡайым» ҡурсаулығы биләмәһендә «На Ивана, на Купалу...» VI фольклор-этнография фестивале үтәсәк. Фестиваль Евразия халыҡтарының матди һәм рухи мәҙәниәтен, йолаларын өйрәнеү һәм тергеҙеү, боронғо һәм хәҙерге традицион культураларҙы өйрәнеүгә уҡыусыларҙың һәм йәштәрҙең ҡыҙыҡһыныуын арттырыу маҡсаты менән үткәрелә.
Фестивалдә Башҡортостандан, Силәбе өлкәһенән һәм Ҡаҙағстандан 20 ижади коллектив ҡатнашасаҡ. «Арҡайым» майҙансыҡтарында фольклор коллективтарының сығышы, боронғо һөнәрҙәр буйынса мастер-кластар, оҫталыҡ һәм традицион аш-һыу конкурстары, шулай уҡ мауыҡтырғыс программалары буласаҡ. Фестиваль сиктәрендә «Евразия халыҡтарының милли музыка ҡоралдары һәм традицион кейемдәре» күргәҙмәһенең презентацияһы үтәсәк.


text:
Республика тулыһынса йылытыу миҙгеленә әҙер
ӨФӨ, 2014 йыл, 17 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостан Республикаһында бөтә коммуналь инфраструктура объекттарының ҡышҡа әҙерлеге 100 процентҡа баһалана. 1540 ҡаҙанлыҡ, дүрт мең километрҙан ашыу йылылыҡ селтәре, 132 үҙәк йылылыҡ пункты, 14 мең километрҙан ашыу һыу үткәргес селтәре әҙерләнгән. Ҡышты тулыһынса әҙерлек менән 1496 берәмек ҡарҙан таҙартыу техникаһы ла көтә. Коммуналь хужалыҡ объекттары резервтағы электр менән тәьмин итеү сығанаҡтары менән тулыһынса тәьмин ителгән. Республиканың бөтә муниципаль берәмектәре лә Торлаҡ-коммуналь хужалыҡ министрлығына ҡышҡы шарттарҙа эшләүгә әҙерлек паспорттарын тапшырырға тейеш.
Бының тураһында һүҙ 2014-2015 йылдарҙың көҙгө-ҡышҡы осорона Волга буйы федераль округы төбәктәрендә торлаҡ-коммуналь хужалыҡ объекттарын әҙерләү буйынса кәңәшмәлә барҙы. Видеоконференция режимында һөйләшеүҙе Рәсәй Федерацияһы Президентының Волга буйы федераль округындағы Тулы хоҡуҡлы вәкиле урынбаҫары Алһыу Ғәйнетдинова алып барҙы.
Төбәктең башҡарма власть органдары мәғлүмәттәре буйынса, 1 сентябргә ҡарата округтың бөтә төбәктәрендә лә алдағы йылытыу осорона әҙерлек тамамланыу өҫтөндә, план-графиктар әҙерләнгән, эшмәкәрлекте төбәк ведомство-ара комиссиялар һәм эшсе төркөмдәр ғәмәлгә индерә.
Торлаҡ-коммуналь хужалыҡ объекттарын ҡышҡы шарттарға әҙерләү өсөн Рәсәй Федерацияһы субъекттарының тупланған бюджеттарында 25,9 миллиард һум ҡаралған. 1 сентябргә ҡарата уларҙың 74,3 проценты бүленгән һәм үҙләштерелгән.
Алһыу Ғәйнетдинова хәбәр итеүенсә, йылытыу миҙгеленә төбәктә 94,2 процент торлаҡ фонды, 94 процент йылытыу һәм йылытыу-етештереү ҡаҙанлығы, 93 проценттан ашыу үҙәк йылытыу пункты һәм йылылыҡ селтәре, 94 процент һыу үткәргес һәм 95 проценттан ашыу электр селтәрҙәре әҙерләнгән. Йылы менән тәьмин итеү өлкәһе предприятиеларында һәм ойошмаларында авария хәленә яғыулыҡ запасы әҙерләнгән.